Bila Abah Review PS+: Zombi

Hola Gamers! Seperti yang Abah janjikan, jom kita follow review untuk game free PS+ pilihan Abah kali ini iaitu Zombi.
Best Ke Abah Game Zombi Ini?

Bila melihat game free untuk bulan ini ialah game tipikal zombi, Abah beranggapan game ini akan sama seperti kebanyakkan game-game zombi yang lain. Namun begitu, setelah memainkan game ini untuk beberapa jam, Abah nampak kelainan yang ada dalam game Zombi ini.
Sudahpun berada di pasaran pada September 2012, game ini telah pun dimainkan pada konsol Wii U. Game bergenrekan first person shooter dan juga survival horror ini terdapat di dalam mode single-player dan juga multiplayer. Tetapi bagi PS+ kali ini, hanya terdapat satu mode sahaja iaitu Campaign.

Bertempat di kota London, korang akan bermula sebagai salah seorang mangsa yang terselamat dari serangan zombi, korang kemudian akan berlari menuju ke sebuah tempat perlindungan dan di situ korang akan menerima arahan dari Dr Knight, salah seorang doktor untuk Royal Family yang akan memberi korang misi.

Pada permulaan permainan, Abah merasakan game ini hanyalah untuk menjadi mangsa yang paling lama dapat bertahan, misi-misi yang mudah seperti mencari bug-out beg – beg yang membolehkan korang menyimpan loot-loot yang korang jumpai dan juga Prepper Pad – sejenis scanner yang korang boleh gunakan untuk mengesan apa sahaja di dalam keadaan gelap.

Setelah bermain lebih lama game ini, baru Abah nampak tujuan sebenar kita dibantu oleh Dr. Knight adalah untuk mendapatkan kembali formula penawar yang terdapat pada Tower Of London.
Bermain game zombi ditambah di dalam suasana gelap dan suram betul-betul menguji kesabaran Abah. Abah rasa game ini je yang paling banyak Abah melompat-lompat terkejut, dan beberapa kali juga Abah di-‘sound‘ oleh isteri Abah kerana menjerit kuat hanya kerana zombi yang tiba-tiba muncul di sebelah Abah.

Mengutip loot dan item juga penting di dalam game ini, mungkin korang rasa mengutip serpihan papan adalah satu benda yang merugikan, namun harus diingatkan bukan menyerang sahaja penting, bertahan juga sama penting kerana papan-papan tersebut boleh digunakan untuk memantapkan lagi pertahanan korang di safe house nanti.
Yang menariknya, cara korang mainkan juga akan mempengaruhi samada misi itu akan menjadi mudah ataupun sukar. Sekiranya korang berjiwa rambo dan sukakan suasana huru-hara, korang boleh membunuh dan menghadap kesemua zombi yang menghalang jalan korang, tapi hati-hatilah, jangan sampai korang kena gigit pula!

Sekiranya korang memilih untuk menjadi seperti ninja, korang boleh memilih lorong-lorong gelap ataupun jalan alternatif lain di mana kurang zombi berkeliaran dan ini sekaligus dapat mengurangkan risiko korang diserang oleh zombi.
Selain itu, yang paling menarik bagi Abah ialah sekiranya korang mati dibunuh oleh zombi, watak tersebut akan terus mati dan korang akan kembali dengan watak yang lain. Sekiranya korang mati ketika menjalankan misi hack CCTV, korang akan bermula dengan watak yang lain dan juga korang akan diberikan misi yang lain dari watak sebelumnya. Barang-barang yang korang simpan di dalam bug-out beg juga akan hilang, dan kemungkinan besar korang akan berjumpa dengan watak yang mati tadi telah pun menjadi zombi dan akan menyerang korang. WOW menarik!
Apa Abah Rasa!

Secara keseluruhannya, Abah amat berpuas hati dengan game Zombi ini. Banyak kelainan yang ditonjolkan dalam game Zombi ini membuatkan Abah juga terleka kerana berusaha dengan keras untuk menyelesaikan setiap misi yang diberi.
Kesabaran juga diperlukan di dalam game ini, kerana korang perlu mencari loot-loot yang bersepah di sekeliling kota London memandangkan bekalan korang adalah terhad dari segi ubatan dan juga peluru. Kerancakan game juga bergantung kepada cara korang memainkan game tersebut, sekiranya korang suka dikejar zombi korang boleh memilih cara melulu dan sekiranya korang suka menyelinap korang boleh mainkan secara stealth.
Namun harus diingatkan, game ini tidak sesuai dimainkan oleh anak-anak korang. Melainkan anak-anak korang sudah dewasa. Kalau korang nak bagi main juga itu terpulang. Memandangkan game ini mengandungi unsur-unsur seram dan keganasan yang agak melampau, oleh itu Abah tidak sarankan game ini untuk dimainkan oleh anak-anak kecil.
Memang melekakan game Zombi ini. Tapi Abah sarankan korang mainlah waktu pagi ataupun petang, kalau main malam dengan pakai headphone dan tiba-tiba zombi melompat ke sebelah dan korang menjerit, jangan salahkan Abah ya. Silap-silap bini korang mengamuk jadi zombi dan gigit korang pulak!
ADIOS!!


Tolong Hack Nintendo Switch, Kitorang Bayar Kalau Korang Berjaya – Kata Nintendo!

Jangan acah-acah “hack” Facebook member aje – nah ini cabaran sebenar kalau korang seorang hacker sejati!

Program Bug Bounty yang dilancarkan tahun lepas bagi Nintendo 3DS, telah menarik perhatian hacker-hacker sedunia dengan wang ganjaran USD20,000!

JomBaca: FIFA 18 Pertama Kalinya Diperlihatkan Dalam Iklan Terbaru Nintendo Switch
Kini, Nintendo telah melanjutkan tawaran yang dibuka di laman HackerOne tersebut bagi platform Nintendo Switch pula! Sebarang cubaan yang berjaya akan menerima dari minimum USD100 sehingga ke USD20,000!
Seperti dilaporkan oleh NintendoLife, tiga pengguna telah didaftarkan sebagai penerima ganjaran bagi maklumat mengenai vulnerability sistem 3DS – seterusnya sebuah hack yang menggunakan sound app 3DS telah dimatikan di dalam sebuah update baru-baru ini!
Nintendo berkata, ia berhasrat untuk “mewujudkan persekitaran yang selamat bagi pelanggan untuk menikmati game dan perkhidmatan Nintendo.”
Program Bug Bounty sebegini semakin menjadi kebiasaan bagi syarikat tech masakini yang mengupah pakar untuk mencari kelemahan di dalam sistem mereka. Korang berminat? Cubalah mendaftar ke laman HackerOne itu dan kasi Nintendo goyang!


Belajar Main Catur Macam Beth Harmon Dalam Game Terbaru Netflix, The Queen’s Gambit Chess

Netflix pada minggu ini telah mengadakan acara Geeked Week 2022. Tengah malam tadi, mereka telah memfokuskan kepada pengumuman-pengumuman yang berkaitan video game.
Antara game yang mereka umumkan adalah The Queen’s Gambit Chess.
Secara asasnya ia adalah sebuah game catur, namun dengan beberapa twist seperti masuk ke dalam dunia siri popular Netflix, The Queen’s Gambit. Selain itu, pemain juga boleh belajar taktik dan strategi catur terbaik, main puzzle serta bermain catur secara online atau menentang bot karakter-karakter dari The Queen’s Gambit.

Game mobile ini akan boleh dimainkan secara eksklusif melalui aplikasi Netflix. Pelanggan Netflix sedia ada akan boleh mainkan game ini secara percuma, tanpa sebarang caj tambahan.
Tiada tarikh pelancaran diumumkan buat masa ini.


Hanya Gunakan Mulut, Gamer OKU Ini Boleh Belasah Korang Dalam Call of Duty: Warzone

Apa alasan yang sering korang gunakan ketika kalah dalam mana-mana game? Pemain lawan main tipu? Controller rosak? Tangan menggigil?
Kenali gamer ini, dan korang akan renung semula segala alasan yang pernah korang ungkapkan sebelum ini.
Ryan Gunter, pada usia 16 tahun, beliau terlibat dalam satu kemalangan di satu kolam renang. Kepalanya terhentak, menyebabkan badannya lumpuh. Kini, lebih dikenali sebagai HO11YWOOD_QG, menggunakan mulutnya untuk bermain Call of Duty: Warzone melalui satu controller yang dicipta khas, digelar Quadstick.
Dalam satu dokumentari pendek terbitan Totally Game, Gunter telah tampil berkongsikan pengalaman dan aksinya ketika bermain Warzone. Korang boleh saksikannya di bawah, bagaimana tanpa sebarang alasan, beliau mampu mempamerkan prestasi cukup baik dalam game shooter itu.

Selepas dua tahun kejadian perit tersebut, Gunter masih merasakan sesuatu masih hilang. “Saya tak dapat cari apa yang mampu saya lakukan dengan baik.” Segalanya berubah apabila beliau diperkenalkan dengan gaming. “Ketika detik saya diperkenalkan dengan gaming, betul saya cakap, ia mencipta satu dunia baharu buat saya.”
Gunter pada mulanya melihat sepupunya bermain PS4, dan terasa ingin mencubanya sendiri pula.
“Gaming telah membantu kehidupan saya. Sebenarnya, selepas kemalangan itu, ia membantu saya memahami bahawa saya tidak keseorangan. Saya secara jujurnya tidak tahu ke mana arah saya tanpa gaming.”
Kini, berusia 27 tahun, beliau berkata “Adakah saya fikir saya lebih baik daripada kebanyakan pemain dalam Warzone? Saya rasa ya. Tanpa keraguan.”


PlayStation Adakan State of Play Khas Memfokuskan Hogwarts Legacy Jumaat Ini

Ramai yang sedikit kecewa apabila Hogwarts Legacy tidak diperlihatkan dalam acara State of Play yang diadakan PlayStation minggu lalu. Namun, mereka sebenarnya mempunyai rancangan yang lebih besar untuk game tersebut.
Avalanche Software, Warner Bros. Games dan PlayStation telah mengumumkan kerjasama untuk memperlihatkan lebih lanjut Hogwarts Legacy dalam satu acara State of Play khas.
State of Play yang berdurasi 20 minit itu nanti hanya akan memfokuskan kepada perkembangan baharu Hogwarts Legacy, termasuklah 14 minit gameplay yang dirakam dari PS5.
Livestream itu akan berlangsung pada 18 Mac 2022, 5 pagi (waktu Malaysia), dan kita boleh tontonnya melalui channel rasmi PlayStation di Twitch dan Youtube.
Dalam satu kenyataan di PlayStation Blog, mereka mendedahkan yang trailer pertama Hogwarts Legacy yang dimuatnaik di channel Youtube PlayStation telah mengumpulkan lebih 28 juta tontonan.

Wands at the ready for an all new State of Play focused on Hogwarts Legacy, featuring an extended first look at gameplay this Thursday, March 17 at 2 PM PT: https://t.co/TwujdB2cBr pic.twitter.com/bFZMWjdZ2t— PlayStation (@PlayStation) March 14, 2022

Apa yang kita tahu setakat ini adalah Hogwarts Legacy merupakan sebuah game bergenre open-world, single-player, aksi RPG, dalam universe Harry Potter pada era 1800-an. Antara aktiviti yang bakal pemain lakukan dalam game ini ialah mengembangkan abiliti-abiliti magik dengan memahirkan jampi-jampi, mencipta posyen dan menjinakkan raksasa-raksasa hebat.
Game ini turut akan membawakan beberapa lokasi terkenal seperti Forbidden Forest dan Hogsmeade Village.


Uncharted: The Lost Legacy: Tarikh Pelancaran, Harga, Cinematic Trailer Terbaru Didedahkan

Dalam post terbaru, Naughty Dog telah mendedahkan pelbagai maklumat baru tentang DLC standalone akan datang yang kita semua nanti-nantikan.

Uncharted: The Lost Legacy akan dilancarkan pada 22 Ogos 2017, dengan mengenakan harga sebanyak USD39.99, iaitu kira-kira RM177.
Bersama dengan pendedahkan ini, Naughty Dog turut mengeluarkan cinematic trailer terbaru. Jom layan.

Baru-baru ini, Pengarah komunikasi Naughty Dog, Arne Mayer telah menyatakan bahawa Uncharted: The Lost Legacy akan menyajikan 10 jam gameplay.
The Lost Legacy dikatakan berlaku kira-kira 12 bulan selepas Uncharted 4, dan ia berlatarbelakangkan di selatan India. Ia akan berkisar tentang pencarian Chloe dan Nadine untuk menemukan artifak Tusk of Ganesh. Bagaimana kedua-dua mereka ini berjumpa tidak didedahkan, namun pencarian ini akan dimulakan oleh Chloe.
Chloe adalah watak kegemaran ramai yang pernah ditampilkan dalam Uncharted 2, manakala Nadine pula adalah watak yang pertama kali muncul dalam Uncharted 4.

Uncharted: The Lost Legacy adalah DLC standalone yang pertama kali diumumkan semasa PlayStation Experience 2016 lalu. Anda boleh saksikan 8 minit aksi gameplay Chloe dan Nadine di sini.


Okami HD Telah Senaraikan Dalam Lembaga Penarafan Perisian Korea

Bakal tiba untuk PC, PS4 dan Xbox One.

Okami HD yang diura-urakan sebelum ini nampaknya bakal menjadi kenyataan tidak lama lagi. Menurut Gematsu, game terbitan Capcom itu telah tersenarai dalam Lembaga Penarafan Perisian Korea bagi PC, PS4, dan Xbox One baru-baru ini.
Okami asalnya diterbitkan untuk PlayStation 2 pada 2006 dan ianya telah menerima pujian daripada pengkritik-pengkritik dan komuniti gaming umumnya.

Buat masa ini, Capcom enggan memberikan sebarang komen mengenai penerbitan semula untuk PC, PS4 dan Xbox One.


Final Fantasy 7 Remake akan Dilancarkan Pada March 2020

Square Enix membuat lagi satu kejutan tentang tarikh keluaran game mereka sebelum persidangan mereka di pentas E3 2019 di masa beberapa hari yang terdekat.

Baru sahaja semalam Square Enix mengumumkan DLC untuk Kingdom Hearts 3 selepas persembahan konsert orkestra di Hollywood, hari ni pula di tempat yang sama mereka mengumumkan tarikh untuk Final Fantasy 7: Remake (FFVII:R) iaitu pada 3 Mac 2020.
Video game ini dijangkakan akan keluar secara berepisod seperti Final Fantasy 15 (FFXV) namun tiada lagi mamklumat muktamad tentang ini sehingga persidangan mereka di E3. Tetsuya Nomura, pengarah francais Final Fantasy berkata di dalam tweet beliau; lebih banyak informasi akan dikhabarkan lagi di persidangan Square Enix pada 11 Jun, 9 pagi nanti so enjoykan trailer teaser mereka yang pendek ini!


Info Bagi Forza Horizon 3! Trailer, Tarikh Pelancaran Dan Macam-Macam Lagi!

Bakal menemui peminat perlumbaan September ini di PC dan Xbox One!

Forza Horizon 3 bakal tiba di pelantar terpilih pada 27 September dan bakal membenarkan cross-play antara PC dan Xbox One. Sesungguhnya demo cross-play antara 2 platform ini kelihatan lancar semasa persembahan mereka di sidang media Microsoft sebentar sahaja tadi.
Siri terbaru untuk Forza ini akan berfokus di Australia dan menjanjikan aksi kepada pemain melalui terrain open world yang pelbagai dan mencabar. Forza Horizon 3 akan membenarkan pemain untuk menikmati litar perlumbaan berbentuk trek, rally dan juga perlumbaan off-road.

Studio Playground Games menyatakan bahawa mereka yakin dengan pendekatan santai ini, Forza Horizon 3 akan mendapat sambutan ramai.


Unravel: Pengembaraan Si Benang Merah

Korang pernah terfikir tak akan bermain game sebagai watak segumpal benang? Dan korang kenea selesaikan puzzle menggunakan benang? Tak pernah, bukan?

Namun begitu, inilah game dari developer Coldwood Interactive iaitu Unravel yang akan berada di pasaran pada 9 Februari 2016.
Game berkonsepkan platformer/puzzle ini akan berada pada PC, PlayStation 4 dan juga Xbox-One.
Bermain sebagai Yarny – segumpal benang merah yang mengembara untuk menyelesaikan puzzle dan mengumpul apa sahaja sepanjang pengembaraan korang nanti. Walaupun Yarny tidak boleh bersuara, Yarny boleh menunjukkan apa sahaja emosi dan perasaan melalui gerak-geri badannya.
Jom kita tengok trailer Unravel ini:

Nampak macam menarik bukan game Unravel ini? Penuh dengan puzzle yang menarik untuk diselesaikan dan juga watak Yarny yang cute-cute gitu.
ADIOS!!


Counter-Strike 2 akan guna beberapa feature penting dari Valorant


10 Games Paling Popular Di Youtube Untuk 2015!

Memang tidak dapat disangkal lagi, antara kandungan paling aktif di YouTube adalah melibatkan gaming dan kucing.
Menurut statistik yang dikeluarkan YouTube Gaming, berikut adalah 10 games yang paling popular melibatkan views, shares, comments dan likes.

Clash of Clans: Revenge (Official Super Bowl TV Commercial) (Liam Neeson – aka angryneeson52)
Real GTA
Star Wars Battlefront Reveal Trailer
Five Nights at Freddy’s 3 Teaser Trailer
WARNING: YOU WILL DIE | Five Nights at Freddy’s 3 – Part 1
Discover Pokémon in the Real World with Pokémon GO!
Fallout 4 – Official Trailer
Elders Play Grand Theft Auto V (Elders React: Gaming)
Halo VS Call of Duty
Final Fantasy 7 – E3 2015 Trailer | PS4

YouTube Gaming turut mengeluarkan 10 games berjaya mengaut paling banyak view dan masa tontonan.

Call of Duty: Black Ops 3
FIFA 16
Five Nights at Freddy’s 3
ARK: Survival Evolved
Agar.io
Five Nights at Freddy’s 4
Fallout 4
Mortal Kombat X
Batman: Arkham Knight
Until Dawn

Dari senarai ini, game apakah yang berjaya menarik minat anda tahun ini? Ataupun, terdapat game lain yang berjaya menarik perhatian anda? Kongsi pengalaman dan pendapat anda di ruang komentar di bawah.


Antique Carnevale – Saksikan Trailer JRPG Terbaru Daripada Square Enix!

Tanpa sebarang teaser, Square Enix mengumumkan bahawa akan menerbitkan sebuah JRPG yang bertajuk Antique Carnevale.

Square Enix telah mengumumkan sebuah JRPG baru melalui sebuah laman web yang berbahasa Jepun. Ia memberikan sedikit sebanyak info dari segi plot cerita dan penerangan kasar mengenai gameplay yang diperkenalkan – watak-watak masuk mengembara ke labyrinth akan lama-kelamaan akan hilang pegangan dan menjadi dolls.
Trailer ini memperkenalkan seorang watak perwira yang bernama Bernard yang mampu menyeru Wyvern untuk membantunya dalam pertarungan yang dihadapi. Kini dia ditugaskan oleh ketua negaranya, untuk mencari sesorang yang cukup berkuasa bagi generasi seterusnya.
Pelbagai info yang lebih lanjut dijanjikan oleh Square Enix bakal dikongsi sepanjang bulan Julai ini. Kami menjangkakan ianya akan melibatkan watak-watak sokongan dan juga sistem serta gameplay yang bakal digunakan didalamnya.


Tahukah Anda, Bandai Baru Menghasilkan Tamagotchi Terbaru Bagi Generasi Masakini?

Dengan kegilaan terhadap trend retro seperti NES klasik dan reboot kepada game-game klasik seperti Doom dan Quake – kini Tamagotchi pun buat comeback!

https://www.youtube.com/watch?v=YV_24hXdbOU
Korang ingat Tamagotchi, kan? Sebuah game haiwan peliharaan elektronik yang menjadi kegilaan pada tahun 1990-an dulu?
Bandai ingat, dan mengenangkan masih ramai yang inginkan comeback bagi Tamagotchi, Bandai telah mengeluarkan barisan Tamagotchi baru untuk generasi masakini!
Tamagotchi baru ini hanya terjual di Amazon Jepun sahaja pada harga 2,000 Yen (~RM81). Kini lebih kecil dan comel, Tamagotchi baru ini ada dalam pelbagai warna dan pelbagai haiwan elektronik untuk korang dapatkan.
Pastikan korang bersungguh-sungguh menjaganya nanti, jangan hangat-hangat tahi ayam dan biarkan haiwan peliharaan elektronik korang mati di dalam laci pulak!


Pokemon Scarlet & Violet Akan Tiba Hujung Tahun 2022

Sempena meraikan Pokemon Day 2022, The Pokemon Company telah mengumumkan game utama Pokemon generasi ke-9 iaitu Pokemon Scarlet dan Violet, pengembaraan open-world Pokemon yang mengambil nafas baru, akan dikeluarkan pada Nintendo Switch pada akhir 2022.

Antara pengumuman paling menarik adalah cara menerokai dunia Pokemon secara terbuka. Pelbagai bandar bergabung dengan ‘smooth’ ke dalam hutan belantara tanpa sempadan. Pemain dapat melihat Pokémon di rantau ini di langit, di laut, di hutan, di jalanan—seluruhnya!
Pada permulaan game, pemain perlu memilih antara pokemon kucing Sprigatito (Grass type), buaya Fuecoco (Fire type) atau itik Quaxly (Water type). Nama-nama Starter Pokemon juga mempunyai akar yang kuat dalam bahasa Sepanyol, mencerminkan tentang asal-usul inspirasi rantau ini.
Ini merupakan kali pertama Pokemon mengumumkan tentang game utama mereka itu dan masih banyak informasi yang belum diketahui. Nama rantau untuk generasi ke-9 masih belum diumumkan namun ia berdasarkan geografi dan budaya Sepanyol dan Portugal.


38 Game PS5 Telah Tertiris Dari Majalah Rasmi PlayStation – Battlefield 6, Dragon Age 4, Rainbow Six Quarantine

Isu akan datang untuk majalah rasmi PlayStation dijangka akan mendedahkan sekian banyak senarai game yang sudah disahkan dalam pembangunan untuk PlayStation 5.
Isu tersebut dijadualkan berada di pasaran pada 2 Jun ini, walau bagaimanapun, imbasan terhadap beberapa muka surat dari majalah tersebut telah tertiris secara online, lapor PlayStationLifestyle.net.
Imbasan muka surat yang tertiris ini telah memperlihatkan 38 buah game yang sudah disahkan bakal hadir ke PS5. Namun, tiada sebarang kejutan daripada senarai ini kerana kebanyakannya adalah game yang sudah diumumkan (Watch Dogs Legion, FIFA 21), game rentas generasi game yang sudah didedahkan (Rainbow Six Siege, Assassin’s Creed Valhalla), atau game yang sudah disahkan secara tidak langsung atau belum didedahkan judulnya (Battlefield 6).
Ada juga game-game baharu yang mungkin belum pernah diumumkan lagi sebelum ini, namun tetap juga tidak mengejutkan seperti Dragon Age 4, Dying Light 2, dan The Sims 5.
Apa yang menarik ialah senarai ini tiada satu pun game eksklusif pihak pertama daripada Sony, bermakna ini bukanlah senarai penuh kerana game seperti The Last of Us Part II dan Ghost of Tsushima sudah disahkan akan boleh dimainkan di PS5.
Maksudnya juga, senarai ini bukanlah senarai game yang akan didedahkan oleh Sony dalam acara khas pendedahan game-game PS5 pada minggu hadapan. Dalam acara itu, Sony dijangka akan mengumumkan game-game eksklusif yang tidak pernah diumumkan sebelum ini.
Di bawah ialah senarai 38 game yang tertiris tersebut, berserta sebahagiannya mempunyai tempoh waktu ianya dijangka bakal hadir ke konsol generasi akan datang itu:

A Rat’s Quest: The Way Back Home (2021)
Assassin’s Creed Valhalla (2020)
Battlefield 6 (2021)
Chorus (2021)
Cygni: All Guns Blazing (Belum ada tarikh)
Dauntless (Belum ada tarikh)
Dirt 5 (2020)
Dragon Age 4 (Belum ada tarikh)
Dying Light 2 (Belum ada tarikh)
FIFA 21 (2020)
Godfall (Belum ada tarikh)
Gods & Monsters (Belum ada tarikh)
Gothic Remake (Belum ada tarikh)
Madden 21 (2020)
Moonray (2021)
MicroMan (Belum ada tarikh)
NHL 21 (2020)
Nth’O Infinity Reborn (Februari 2021)
Observer: System Redux (2020)
Outriders (2020)
Path of Exile 2 (2020)
PsyHotel (Belum ada tarikh)
Quantum Error (2020)
Rainbow Six Quarantine (Belum ada tarikh)
Rainbow Six Siege (Belum ada tarikh)
Redo! Enhanced Edition (2020)
Scarlet Nexus (Belum ada tarikh)
Sniper Elite 5 (Belum ada tarikh)
Soulborn (Hujung 2021)
Starfield (Belum ada tarikh)
The Elder Scrolls 6 (Belum ada tarikh)
The Lord of the Rings: Gollum (2021)
The Sims 5 (Belum ada tarikh)
Ultimate Fishing Simulator 2 (2020)
Vampire: The Masquerade – Bloodlines 2 (Belum ada tarikh)
Warframe (Belum ada tarikh)
Watch Dogs Legion (Belum ada tarikh)
WRC 9 (2020)

Walaupun di sebalik situasi wabak pandemik yang melanda dunia, Sony masih lagi menyatakan yang PS5 tetap akan dilancarkan pada hujung tahun ini.


Apex Legends Kalahkan Fortnite Sebagai Game Paling Banyak Ditonton Di Twitch Pada Bulan Lalu

Apex Legends semakin meluaskan kuasanya sebagai pesaing utama kepada Fortnite.

Selepas 11 bulan berturut-turut menjadi game paling banyak ditonton secara serentak di Twitch, Fortnite akhirnya terpaksa akur kepada populariti Apex Legends — sekaligus menidakkan Fortnite untuk menjadi game yang paling banyak ditonton dalam masa setahun (12 bulan).
Pada Februari 2019, Apex Legends berjaya menjadi game paling banyak ditonton secara serentak di Twitch, lapor GitHyp. Apex Legends dilaporkan mencapai tontonan serentak seramai 670 ribu penonton, manakala Fortnite hanya mencapai 615 ribu penonton.
Secara purata, Apex Legends mengumpulkan 212 ribu penonton pada setiap jam sepanjang bulan lalu, menolak Fortnite ke kedudukan ketiga di belakang League of Legends. Fortnite hanya memperoleh 126 ribu penonton secara purata.
Walau bagaimanapun, takhta yang dimiliki seketika Apex Legends nampaknya tidak kekal lama. Semasa artikel ini ditulis, Fortnite berada di kedudukan pertama dengan 195 ribu penonton, diikuti Apex Legends (116 ribu) dan League of Legends (99 ribu).

Apex Legends boleh dimainkan di PC, PS4 dan Xbox One, manakala Fortnite boleh dimainkan di PC, PS4, Xbox One, Switch, Android dan iOS. Kedua-dua game ini adalah percuma di kesemua platform.


Koleksi Game Segera PlayStation Plus Untuk Februari 2018

Bulan kedua pada tahun 2018 menyusul untuk koleksi game percuma bagi pelanggan PlayStation Plus.

Jom kita lihat lima game yang bakal tiba pada 8 Februari sehingga 7 Mac untuk PlayStation Plus Asia (R3):
Evolve (PS4)

Anda bermain sebagai Hunters dalam game action multiplayer bertanggungjawab untuk memburu raksasa-raksasa alien berbahaya yang semakin berleluasa dalam kehidupan koloni manusia.
Hunters terbahagi kepada empat kelas iaitu Assault, Trapper, Support dan Medic yang mempunyai kebolehan mereka sendiri dan bekerjasama dalam satu pasukan berbentuk 4 orang. Anda juga berpeluang untuk bermain sebagai Monster ditugaskan untuk memburu Hunters.
Mighty No. 9 (PS4, PS3)

Dibawakan oleh pereka game Keiji Inafune yang pernah terlibat dalam pembangunan siri Mega Man, Mighty No. 9 fokus kepada game berbentuk 2D platformer yang diinspirasikan oleh Mega Man.
Mighty No. 9 adalah seorang android bernama Beck bersama seorang rakan bernama Call untuk menentang robot-robot yang sudah berpaling tadah sambil menyiasat siapa yang bertanggungjawab menukarkan robot ini menjadi ganas.
Grand Kingdom (PS4, PS Vita)

Sebuah game berunsur taktikal RPG, anda bermain sebagai ketua kumpulan upahan berjumpa dengan pelbagai karakter dari seluruh pelusuk Ulden Empire sedang bergolak dalam kancah perang.
Bergerak sebagai satu pasukan, anda bekerja untuk menyiapkan kontrak di empat negara dalam satu benua Ulden Empire.
Borderlands: The Pre-Sequel (PS3)

Setiap orang ada permulaannya termasuk Handsome Jack, orang jahat dalam Borderlands 2 bermula dari bawah ditugaskan untuk menjaga sebuah bulan Elpis milik Hyperion daripada diserang oleh pihak Dahl. Anda boleh memilih di antara empat karakter yang pernah muncul dalam siri Borderlands diupah oleh Handsome Jack untuk menyekang serangan pihak Dahl.
Seperti game Borderlands sebelum ini, anda boleh bermain seorang atau bermain bersama rakan-rakan baik online atau offline sehingga ke empat orang.

Selain itu, StarBlood Arena (PS VR) masih lagi dilanjutkan dalam koleksi game PlayStation Plus di bulan Februari ini.
Bagi yang belum mendapatkan lagi game-game percuma bulan lepas, anda boleh muat turun sebelum tiba 7 Februari 2018.


GT Sport Akan Bawakan Lebih Banyak Pilihan Kereta Selepas Pelancaran, Kata Kazunori Yamauchi

Sedar tak sedar, kita telah masuk ke bulan yang mana Gran Turismo Sport akan dilancarkan!

Menjelang beberapa minggu sebelum game racing yang telah dinanti-nantikan sejak sekian lama ini dilancarkan, pencipta siri ini, Kazunori Yamauchi telah menjawab beberapa persoalan yang bermain dalam minda peminat.
Seperti yang kita tahu, siri GT kali ini adalah sedikit berbeza daripada siri yang pernah dikeluarkan sebelum ini. GT Sport dibangunkan dengan fokus untuk arena kompetitif, dan pilihan kereta yang akan ditampilkan semasa pelancaran telah dikecilkan, bersesuaian dengan niat kompetitif mereka itu.
Yamauchi telah bercakap tentang penambahan lebih banyak pilihan kereta pada masa akan datang dalam GT Sport melalui PlayStation Blog, dan telah diterjemahkan oleh GT Planet. Ini komen beliau:
“Saya bercadang untuk menambahnya melalui kemaskini atau kandungan muat-turun. Alasan mengapa kereta sport, terutamanya kereta racing, adalah diperlukan sejak mula bahawa kita terpaksa menyediakan semua kategori untuk kereta perlumbaan bagi FIA Championship kali ini. Sekilas pandang, ia memang kelihatan condong ke arah itu, tapi bukan sahaja kereta sport, malah kereta-kereta lama, kereta-kereta keluarga, atau kereta klasik lama, kereta seperti itu adalah sama penting sebagai “Gran Turismo” kerana ia wujud. Saya mahu tambah lagi dan lagi.”
Korang boleh lihat senarai penuh pilihan kereta yang akan dibawakan ke dalam GT Sport semasa pelancaran di sini.

Gran Turismo Sport bakal menemui para pemain pada 17 Oktober 2017, eksklusif untuk PS4.
JomBaca: Saksikan Perbezaan Antara HDR Wide Color Dengan SDR Dalam Gran Turismo Sport


Apex Legends Mobile Juga Menang Game Terbaik 2022 Di Google Play Store

Minggu ini sememangnya minggu yang cemerlang untuk Respawn Entertaiment.
Selepas dinobatkan sebagai game terbaik 2022 iPhone oleh Apple App Store beberapa hari lalu, Apex Legends Mobile menggondol pula anugerah game terbaik 2022 di Google Play Store.
Lebih menarik, Google membahagikan anugerah game terbaik kepada dua: pilihan pasukan editorial Google Play dan pilihan pengguna — dan kedua-duanya dimenangi oleh Apex Legends Mobile.
Berikut ialah senarai penuh aplikasi kategori game yang berjaya memenangi anugerah pada tahun 2022 yang dikeluarkan secara rasmi oleh Google:
Best Game (pilihan pasukan editorial Google Play): Apex Legends MobileBest Game (pilihan pengguna): Apex Legends MobileBest Multiplayer: DislyteBest Pick Up & Play: Angry Birds JourneyBest Indies: Dicey DungeonsBest Story: Papers, PleaseBest Ongoing: Genshin ImpactBest on Play Pass: Very Little NightmaresBest for Tablet: Tower of FantasyBest for Chromebooks: Roblox
Apa game mobile yang paling banyak korang main sepanjang 2022? Kongsikannya dengan kami.


Quantic Dream Tidak Lagi Akan Bangunkan Game Eksklusif Untuk PlayStation, Bertukar Ke Multi-Platform

Kalau korang peminat setia platform PlayStation, semestinya studio pembangun game Quantic Dream tidak asing lagi dalam pengetahuan korang. Jika tidak semua, pastinya salah satu game eksklusif Playstation keluaran mereka sudah korang mainkan — antaranya seperti Heavy Rain, Beyond: Two Souls dan Detroit: Become Human.

JomBaca: Detroit: Become Human: Boleh Beli or Boleh Blah!?
Terbaru, Quantic Dream telah mengumumkan yang syarikat mereka tidak lagi akan mengeluarkan game-game eksklusif untuk PlayStation, sebaliknya akan mengembangkan pasaran kepada multi-platform. Atau dalam kata lain, kemungkinan mereka akan mengeluarkan game-game akan datang ke platform PC, Xbox atau Nintendo.
Bercakap kepada Variety dan VentureBeat, dua bos Quantic Dream, David Cage dan Guillaume de Fondaumière telah mendedahkan yang langkah ini diambil selepas saham minoriti dalam Quantic Dream telah diambil-alih oleh NetEase — salah satu syarikat internet terbesar dari China.
“Objektif kami adalah untuk hadir ke semua platform di mana ada audiens yang boleh menikmati pengalaman kami,” kata de Fondaumière. “Kami akan, semestinya, terus membangunkan [game] untuk PlayStation, satu platform yang kami sangat kenali setelah bekerja bersama Sony untuk 12 tahun, tapi kami juga akan hadir ke platform-platform lain yang relevan.”
Baru-baru ini, telah timbul satu kontroversi melibatkan Quantic Dream. Terdapat seorang wartawan dari Perancis yang mendakwa terdapat budaya kerja yang tidak sihat di Quantic Dream. Studio tersebut dengan tegasnya telah menafikan tuduhan tersebut, dan telah menggerakkan tindakan undang-undang terhadap wartawan tersebut.
Eksekutif NetEase, Simon Zhu sedia maklum tentang tuduhan tersebut, walau bagaimanapun syarikat gergasi negara Tembok Besar itu percaya dengan Quantic Dream dan tetap tegas menyatakan bahawa dakwaan tersebut adalah tidak berasas. Maka, sebab itulah mereka memutuskan untuk melabur ke dalam studio tersebut.

Menarik untuk kita semua saksikan apakah kualiti dan arah yang akan dibawakan oleh Quantic Dream selepas ini apabila mereka kini akan melancarkan game-game ke pelbagai platform.


Saksikan Gambar-Gambar Pertama Siri The Witcher Di Netflix, Memperlihatkan Geralt, Yennefer & Ciri

Netflix telah berkongsikan beberapa gambar pertama daripada siri adaptasi The Witcher yang akan dikeluarkan ke platform streaming itu tidak lama lagi.
Dalam 11 gambar yang dikongsikan, ia memperlihatkan karakter Geralt (Henry Cavill), Yennefer (Anya Cholatra) dan Ciri (Freya Allan) dengan kostum yang lengkap, serta poster rasmi turut didedahkan. Korang boleh lihatnya di bawah:

Bagi korang yang tidak tahu, siri yang bakal dikeluarkan ke Netflix ini mengadaptasi The Witcher dari buku novelnya, bukan dari video game yang dibangunkan oleh CD Projekt Red. Di bawah ialah sinopsis siri ini yang dikeluarkan oleh Netflix (tanpa terjemahan):

Based on the best-selling fantasy series of books, The Witcher is an epic tale of fate and family. Geralt of Rivia, a solitary monster hunter, struggles to find his place in a world where people often prove more wicked than beasts. But when destiny hurtles him toward a powerful sorceress, and a young princess with a dangerous secret, the three must learn to navigate the increasingly volatile Continent together

The Witcher dijangka keluar di Netflix antara Oktober hingga Disember tahun ini. Ia merupakan siri yang mempunyai lapan episod, dan setiap satunya berdurasi satu jam.


Diablo Immortal – Bila Blizzard Mula Melangkah Ke Dunia Mobile

Akan tiba untuk semua peranti Android dan iOS.

Diablo Immortal, diumumkan di Blizzcon 2018 adalah sebuah Massively Multiplayer Online Action RPG (MMOARPG) yang dibangunkan bersama oleh Blizzard dan NetEase.
Menurut Blizzard, Diablo Immortal akan membawakan kisah yang berlaku antara siri Diablo II dan Diablo III, dimana serpihan Worldstone mula membawa korupsi ke dunia Sanctuary.
Terdapat 6 class telah diumumkan buat masa ini iaitu:

Barbarian
Monk
Wizard
Crusader
Demon Hunter
Necromancer

Pada mereka yang berminat, Diablo Immortal akan diterbitkan untuk peranti Android dan iOS dan pra-pendaftaran boleh dilakukan melalui laman web Blizzard.


For Honor: Cinematic Trailer Terbaru Jelaskan Asal Usul Konflik Tiga Penjuru

Dalam sidang media Ubisoft di E3 2016 yang baru sahaja berakhir sebentar tadi, mereka telah melancarkan cinematic trailer untuk For Honor.
Cinematic trailer ini telah dimulakan dengan malapetaka gempa bumi yang telah melanda seluruh dunia. Ia telah meranapkan sebahagian besar kawasan yang telah dipaparkan.
Disebabkan masalah-masalah pasca-bencana, manusia telah bertarung sesama sendiri untuk meneruskan kelansungan hidup. Video diteruskan dengan aksi pertempuran jarak dekat tiga penjuru antara Vikings, Samurai dan Knights!
Maka dari situ, bermulah millennia yang penuh dengan konflik. Peperangan beribu tahun yang menemukan pahlawan-pahlawan terbaik dunia pernah saksikan.
Dan satu plot twist pun ditampilkan yang memperkenalkan karakter terbaru, Apollyon.
Jom layan cinematic trailer yang mengagumkan ini:

Baru sahaja diumumkan, For Honor akan dilancarkan pada 14 Februari 2017 di PC, PlayStation 4 dan Xbox One.


Resident Evil 7 Akan “Menghantui” Nintendo Switch Pulak!

Masa main kena ikat Nintendo Switch ke tangan nih, takut terkejut dan tercampak pulak. Nangis tak berlagu nanti.

Resident Evil 7 nampaknya akan menghantui Nintendo Switch pulak. Tapi RE7 ini akan hadir secara eksklusif di eShop Jepun pada minggu ini dan hanya boleh dimainkan dalam versi cloud – maknanya kena ada sambungan internet sentiasa lah!

RE7 versi ini boleh dimainkan dalam mode handheld ataupun dock, tapi memerlukan sambungan internet untuk dimainkan.


Babak Alex Hunter Di Rio de Janeiro Ini Mengingatkan Kita Kepada Siri FIFA Street

Jaga-jaga, ada SPOILER dalam artikel ini!

Sesiapa yang menghabiskan story mode, The Journey dalam FIFA 17, pasti tidak sabar untuk bermain sambungannya dalam FIFA 18 pula. Salah satu babak menarik yang ada dalam The Journey: Hunter Returns ini, ia telah mengingatkan kami kepada sebuah game – FIFA Street!
Babak ini telah menampilkan kehadiran Alex Hunter di Rio de Janeiro, Brazil. Semasa bersiar-siar di jalanan Favela, mereka telah berjumpa dengan sekumpulan remaja. Remaja itu telah mengajak Hunter dan rakannya untuk sama-sama bermain bola sepak di gelanggang permainan mereka.
Korang boleh layan video ini di bawah (bermula pada 2:05):
https://www.youtube.com/watch?v=1-aFK5VswVY
Membuatkan korang rindu kepada FIFA Street, kan?
FIFA Street merupakan salah sebuah francais dalam game bola sepak EA yang suatu ketika dulu sangat popular. EA pernah mengeluarkan 4 siri melalui FIFA Street dan kali terakhir ia dikeluarkan adalah pada tahun 2012.
Adakah dengan adanya babak permainan bola sepak jalanan dalam FIFA 18 ini akan membuatkan EA fikir semula untuk mengembalikan siri FIFA Street kepada para peminat? Apa pendapat korang?


NiOh: 10 Tahun Baru Dapat Demo! Sama lah Macam FFXV!

Demo NiOh bakal menemui gamers pada akhir bulan April ini! 10 tahun diumumkan, akhirnya dapat juga kita merasa!
NiOh adalah sebuah projek yang melibatkan Koei Tecmo dan juga Team Ninja. Ia dikhabarkan bakal memberi cabaran kepada pemain dalam kecekapan, kesabaran dan juga merangka taktik.
Ramai yang cuba meramal bahawa NiOh bakal cuba mereplika gaya gameplay masocore* yang dibawa oleh FromSoftware dalam siri Souls.
Menurut Kou Shibusawa selaku produser NiOh, ia akan dipasarkan pada tahun ini. Namun begitu, tarikh tetap masih belum diumumkan. NiOh merupakan sebuah game eksklusif buat PlayStation 4.
Demo bagi NiOh boleh didapati di PLayStation Store mulai 26 April hingga 5 Mei Mac.
*Masocore adalah istilah hasil gabungan perkataan “masochism” and “hardcore”. Secara teori, ia adalah sebuah sub-genre dalam penciptaan games dimana ia direka untuk mengecewakan pemain dan pada masa yang sama mempunyai mekanik yang sangat sukar. Game sebegini juga memaksa pemain untuk melepasi halangan berulang kali dengan memberikan ujian rawak serta objektif yang mengelirukan.


Ghost of Tsushima: Legends Akan Dilancarkan Secara Berasingan Tanpa Story Pada September, Berharga RM89

Sejujurnya, tanpa mengikuti story campaign yang menampilkan Jin Sakai, mode co-op multiplayer dalam Ghost of Tsushima, digelar Legends, juga sebenarnya amat menarik.
Kalau dulu para pemain perlu membeli game penuh Ghost of Tsushima untuk mendapatkan akses kepada Legends, kini Sony telah mengumumkan Ghost of Tsushima: Legends bakal boleh dibeli secara berasingan tanpa story campaign.
Edisi tersebut akan dilancarkan pada 3 September, pada harga RM89.
Bersama-sama dengan pelancaran itu kelak, Legends akan menampilkan beberapa kandungan kemaskini baharu yang juga kedengaran menarik.

Satu mode baharu, berjudul Rivals, akan diperkenalkan. Mode ini akan membawa dua pasukan (satu pasukan memiliki 4 pemain) bertarung antara satu sama lain. Walau bagaimanapun, ia bukanlah satu pertarungan berhadapan atau bersemuka, sebaliknya pertempuran secara tidak langsung.
Kedua-dua pasukan ini melawan musuh AI/bot yang datang menyerang dalam bentuk bergelombang (wave). Setiap musuh AI/bot yang dihapuskan, kita akan mendapat mata terkumpul yang digelar Magatama. Magatama ini kemudian akan digunakan untuk melancarkan serangan atau mengacau pasukan (4 pemain sebenar) lawan itu tadi — seperti menghalang pihak lawan menggunakan Magatama mereka, menghantar sumpahan yang menurunkan nyawa, panahan berapi dan banyak lagi.
Apabila pasukan kita sudah membelanjakan Magatama yang mencukupi, kita akan berjaya memperoleh gelombang Final Stand. Inilah objektif utama untuk didapati sebelum pasukan lawan memperolehnya terlebih dulu.
Rivals ini juga menampilkan Trophy dan barangan kosmetik baharu.
Korang boleh baca nota penuh mengenai kemaskini baharu ini di pautan ini.

Ghost of Tsushima boleh dimainkan di PS4 dan PS5.


Christopher Nolan Akan Tayangkan Satu Filem Penuhnya Dalam Fortnite Tidak Lama Lagi

Membaca tajuk di atas sememangnya sesuatu yang aneh, tetapi itulah yang sebenar-benarnya.
Sekiranya korang terlepas, malam tadi menyaksikan filem akan datang Christopher Nolan, Tenet telah mengeluarkan sebuah trailer terbaharu, dan trailer itu diperlihatkan pertama kali dalam Fortnite. Trailer tersebut dapat ditonton pemain dalam mode/map terbaharu yang diperkenalkan dalam game tersebut, iaitu Party Royale.
Seperti kebanyakan filem lain beliau yang cukup terkenal dengan kelainan, Tenet adalah sebuah filem yang akan mengubah tafsiran kita tentang “masa”. Dalam trailer ini kita dapat melihat bagaimana mereka akan memanipulasi masa untuk mengubah sesuatu peristiwa.
Korang boleh saksikan video di bawah untuk melihat bagaimana trailer ini diperlihatkan dalam Fortnite Party Royale.

Bukan ini sahaja kerjasama antara pembikin filem terkemuka itu dengan game terbitan Epic Games ini. Fortnite akan menayangkan sebuah filem ikonik arahan Nolan secara penuh dalam Party Royale tidak lama lagi. Tarikh tepat dan apakah filem yang akan ditayangkan itu masih belum didedahkan.
Mungkinkah salah satu dari trilogi The Dark Knight, Inception, Interstellar atau Dunkirk?
Pada tayangan itu nanti, bolehlah ajak kawan-kawan, lepak dalam Fortnite sambil layan filem arahan Christopher Nolan.
https://twitter.com/geoffkeighley/status/1263623630379905024?s=20
Fortnite boleh dimainkan secara percuma di PC, PS4, Xbox One, iOS, Android dan Switch.


EA Sports Mula Keluarkan Rating Untuk 100 Pemain Terbaik Dalam FIFA 18! Korang Setuju?

Rating para pemain dalam FIFA 18, adakah korang bersetuju dengan penilaian oleh EA Sports?

Menjelang beberapa minggu sebelum pelancaran FIFA 18, EA Sports telah mengajak kita semua untuk sama-sama meneka berapakah nilai rating para pemain dan siapakah yang berada dalam kedudukan 100 pemain terbaik dalam FIFA 18.
Dalam video terbaru yang dikeluarkan, beberapa bintang bola sepak dunia seperti Cristiano Ronaldo, Antoine Griezmann, Angel Di Maria, Thomas Mueller dan ramai lagi telah meneka nilai rating masing-masing dalam FIFA 18. Korang boleh saksikan gelagat sambil berjenaka mereka dalam menekanya di bawah:

Pada akhir video ini, rating kesemua pemain yang ada dalam video ini telah didedahkan kecuali Cristiano Ronaldo. Berikut adalah rating mereka:

Dele Alli – 84
Giorgio Chiellini – 89
Angel Di Maria – 84
Paulo Dybala – 88
Antoine Griezmann – 88
Mat Hummels – 88
Robert Lewandowski – 91
Lucas Moura – 82
Marquinhos – 83
Thomas Mueller – 86
Manuel Neuer – 92
Javier Pastore – 83
Adrien Rabiot – 80
Arjen Robben – 88
Thiago Alcantara – 88
Arturo Vidal – 87

Di samping itu, laman web rasmi EA Sports juga telah dikemaskini dengan rating pemain dalam FIFA 18, dari kedudukan 100 hingga ke 81. Dari semasa ke semasa, mereka akan dedahkan sedikit demi sedikit rating itu, sehinggalah kedudukan pertama didedahkan.
Berikut adalah rating pemain dalam FIFA 18 dari kedudukan 100 hingga ke 81:

100. Bernardo Silva – 84
99. Sami Khedira – 84
98. Sadio Mane – 84
97. Dani Alves – 84
96. Marco Asensio – 84
95. Falcao – 84
94. Maurio Icardi – 84
93. Dele Alli – 84
92. Bernd Leno – 85
91. Claudio Marchiso – 85
90. Stephane Ruffier – 85
89. Ilkay Gundogan – 85
88. Daniel Subasic – 85
87. Raphael Varane – 85
86. Kamil Glik – 85
85. Andrea Barzagli – 85
84. Vincent Kompany – 85
83. Henrikh Mkhitaryan – 85
82. Yannick Carrasco – 85
81. Marc-Andre Ter Stegen – 85

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: Apa Stadium-Stadium Yang Akan Ditampilkan Dalam FIFA 18? Lihat Senarai Penuh Stadium Di Sini!


Ciri Haptic Feedback Dalam Controller PS5, DualSense Sebenarnya Diinspirasi Daripada Peranti Mobile

Sony telah mendedahkan bahawa ciri haptic feedback yang ditampilkan dalam controller PlayStation 5, DualSense sebenarnya diinspirasikan daripada teknologi yang sudah ada dalam peranti-peranti mobile.
Perkara ini dikongsikan oleh Pengarah Produk Sony Interactive Entertainment, Toshi Aoki dalam satu temubual bersama IGN.
Aoki memberitahu bahawa ia sentiasa menjadi sebahagian daripada perancangan pasukan produk untuk membawa masuk kedua-dua haptic feedback dan adaptive triggers dalam DualSense.
Beliau turut mendedahkan bagaimana mereka melihat fungsi haptic ini digunakan dalam teknologi peranti mobile dan memutuskan untuk mencipta pengalaman mereka sendiri untuk melihat bagaimana mereka boleh tampilkannya ke dalam gameplay.
Ketika membina prototaip ciri ini, pasukan produk Sony telah menggunakan sensor pergerakan dan haptic dengan demo yang menampilkan satu bola besi dan satu bola plastik berguling dalam sebuah kotak, jelas Aoki, sambil menyatakan yang prototaip itu berfungsi dengan baik.
Kemudian, prototaip seterusnya pula dimasukkan ke dalam DualShock 4 (controller PS4) dan menyajikan pengalaman yang sama dengan prototaip pertama.
Apabila mereka mempersembahkan prototaip ini kepada pasukan-pasukan PlayStation Studios, “semua orang yang mencubanya kata mereka ingin ia dimasukkan ke dalam controller seterusnya,” tambah beliau.
Kata Aoki lagi, butang R2 dan L2 merupakan dua butang yang paling banyak digunakan dalam controller-controller PlayStation sebelum ini, dan pasukannya “mahu mencari beberapa cara untuk mengangkat butang-butang ini bagi menambah rasa sentuhan.”
Semasa percubaan awal, pasukannya mencuba demo awal menggunakan adaptive triggers dengan motion controller dalam VR dan sangat kagum dengan hasilnya. “Ia terasa menakbjubkan,” ujar Aoki, “terutamanya kerana kamu dapat lihat diri sendiri menarik picu ketika menggunakan senapang serentak dengan apa yang kamu sedang lakukan dengan tangan kamu.”
Teknologi dalam DualSense ini sememangnya mengagumkan. Dalam review Boleh Beli or Boleh Blah!? untuk Returnal, kami mengatakan “pergerakan motor Dualsense dapat dirasai di tangan anda secara menyeluruh, bahkan rintik hujan juga seperti terkena pada jari jemari anda.”
Dalam review Ratchet and Clank: Rift Apart pula, kami menyatakan “fungsi Haptic Feedback dan Adaptive Trigger daripada controller DualSense yang memberikan satu sensasi baharu kepada gameplay terutamanya ketika menggunakan senjata.”


Bikin Mobile Android Korang Jadi PC Gaming Berkuasa Tinggi Dengan App GeForce NOW!

Bila Nvidia sendiri cakap, “(app) GeForce NOW boleh mengubah peranti Android menjadi PC gaming berkuasa tinggi menggunakan kuasa GPU Nvidia yang di-strim dari cloud!” – adakah nikmat mobile gaming masih mahu kau dustakan?

Selepas mengumumkannya di gamescom 2019 dengan kejayaan Nvidia menguasakan 1 billion PC berkuasa rendah – GeForce NOW yang menawarkan servis strim GPU dari cloud milik Nvidia kini tersedia bagi peranti-peranti Android di Korea.
Bagi kawasan lain, app ini takkan dijumpai di dalam Play Store, tetapi APKnya yang bersaiz kurang daripada 30MB telah diupload ke APKMirror!

Korang yang dah gatal-gatal tangan untuk menikmati kuasa PC Gaming dengan GPU Nvidia di mobile Android korang bagaimanapun kene tunggu dulu. Sebab untuk menggunakannya app ini, korang memerlukan akses ke sesi beta GeForce NOW. Khabarnya, suatu sistem langganan/subscription akan diumumkan oleh Nvidia kelak.
Menurut deskripsi app ini, GeForce NOW akan boleh digunakan peranti Android dengan sekurang-kurangnya dari 2GB RAM dan dari Android 5.0 ke atas.

Untuk penggunaan yang optimum, sambungkan capaian internet korang menggunakan WiFi 5GHz dengan kelajuan sekurang-kurangnya 15Mbps. Jangan pulak membazir gunakan mobile data korang – melainkan korang ada pelan mobile data unlimited.
Korang juga digalakkan menggunakan gamepad Bluetooth yang dicadangkan seperti;

 SHIELD controller: www.nvidia.com/en-us/shield/shop/
 Razer Raiju Mobile: www.razer.com/gaming-controllers/razer-raiju-mobile
 Steelseries Stratus Duo: steelseri.es/nvidiasd

Apa-apa pun, ini sememangnya berita baik bagi merapatkan jurang sesama PC dan mobile gamers sekalian. Platform tolak tepi, janji kita seronok gaming ramai-ramai.


Fallout 76 Akan 4x Lebih Besar Daripada Fallout 4 – Jom Tengok Gameplay Trailer!

Selepas diumumkan awal bulan, Bethesda tampil lebih awal di pentas Xbox untuk berkongsi trailer gameplay Fallout 76.

Menurut Todd Howard dari Bethesda Game Studios, Fallout 76 adalah 4x lebih besar berbanding Fallout 4 yang keluar pada tahun 2015.
Kali ini, Fallout 76 akan berlangsung di kawasan Pergunungan Appalachian di West Virginia, 20 tahun selepas letupan nuklear yang membentuk dan menjarah dunia universe Fallout. Ini menjadikan Fallout 76 sebagai prequel kepada semua game-game Fallout sebelum ini!
Pengumuman lanjut berkenaan Fallout 76 dijangka akan diumumkan di pembentangan Bethesda sekejap lagi.


Kojima Tak Mau Amek Tahu Pasal Metal Gear Survive!

Pencipta siri Metal Gear ingin menjauhkan diri daripada “Metal Gear Zombie”.

Apabila ditemubual oleh IGN bertanyakan samada Metal Gear Survive adalah hasil idea daripada beliau, Kojima menyatakan bahawa Metal Gear Survive adalah bukan ciptaan beliau. Beliau turut menambah bahawa siri Metal Gear lebih berfokus kepada perisikan serta fiksyen politik, dan bukanlah zombie seperti yang digambarkan dalam Metal Gear Survive.
Metal Gear Survive juga menerima respon negatif sejak diumumkan beberapa bulan yang lepas dan dijangka akan diterbitkan pada tahun 2017.


Microsoft Dilaporkan Sedang Membina Xbox Baru!

Adakah Microsoft akan mengikut jejak Sony dalam membina console dalam versi dinaiktaraf?

Sedang sibuk khabar angin mengatakan Sony sedang membangunkan PS4 versi dinaiktaraf, timbul pula cakap-cakap yang mengatakan Microsoft juga sedang membina pelbagai prototaip untuk reka bentuk Xbox yang baharu.
JomBaca: PlayStation 4.5: Diberi Nama Kod Sebagai NEO, Mempunyai Pelbagai Naik Taraf
Dalam satu laporan yang dikeluarkan oleh The Verge, beberapa sumber Xbox telah memberitahu mereka bahawa sekurang-kurangnya beberapa prototaip telah “diuji dengan pelbagai komponen dinaiktaraf yang digunakan untuk meningkatkan prestasi di PC gaming”.

Walau bagaimanapun, prototaip adalah sesuatu yang sentiasa dibina oleh syarikat-syarikat ini dari semasa ke semasa. Maka, ia mungkin juga hanyalah ujian yang mereka tidak akan pasarkan sama sekali kepada umum.
Apatah lagi, sebelum ini Head of Xbox, Phil Spencer berkata beliau bukan peminat kepada versi baharu Xbox “One Point Five” (nama yang direka sendiri selepas khabar angin PS4.5). Beliau berkata, sekiranya mereka ingin mengeluarkan console yang baharu, pastinya mereka akan berganjak ke satu tahap yang jauh lebih besar, bukan hanya sekadar update yang kecil.
JomBaca: Prototaip PlayStation 4K Dilaporkan Sudah Siap Dibangunkan Makmal R&D Sony


Moss: Ikuti Tikus Comel Ini Dalam Pengembaraan Selamatkan Dunia Dalam VR

Mengembara bersama Quill, seekor tikus dalam pengembaraan menyelamatkan dunia di dalam sebuah latar yang dipenuhi flora dan fauna yang cantik apabila sebuah batu misteri membangunkan kuasa kejahatan.

Polyarc merupakan sebuah studio yang dibangunkan oleh 3 bekas developer Destiny dan Halo dalam membikin game VR mereka sendiri. Game berjudul Moss ini yang ala-ala Zelda membawa kita merungkai rahsia dan masalah yang dihadapi dari perspektif 3rd-person VR.
Berlawan pedang (pisau– sebab Quill comel sangat sampai pedang nampak seperti pisau) dengan entiti jahat yang lebih besar dan menakutkan anda serta selesaikan puzzle-puzle yang mencabar.
Moss merupakan eksklusif untuk PS VR dan akan berada di pasaran pada hujung tahun 2017.


Battlefield Mobile Akan Mula Masuk Fasa Beta Tahun Ini, Ada Grand Bazaar, Conquest

Beberapa bulan lalu, EA dan DICE telah mengumumkan Battlefield Mobile yang dijadualkan akan dilancarkan pada 2022 — merupakan satu versi yang berbeza daripada versi untuk PC dan konsol.

Terkini, mereka telah berkongsikan perkembangan terbaharu untuk game shooter itu dalam satu kenyataan berformat soalan lazim (FAQ).

Battlefield Mobile akan mula memasuki fasa beta pada hujung tahun ini. Seperti kebanyakan game mobile lain, fasa beta ini akan dilancarkan secara berperingkat, di mana ia akan tersedia untuk para pemain Android di Indonesia dan Filipina terlebih dulu.

Laman untuk Battlefield Mobile di Google Play Store sudahpun boleh dilihat. Apabila ia dilancarkan ke satu-satu negara, para pemain di negara tersebut boleh melakukan pra-pendaftaran.

Mereka menjanjikan yang Battlefield Mobile akan menyajikan gameplay yang mencirikan sebuah game Battlefield. Buat masa ini, kata DICE, hanya satu map dan satu mode diumumkan, iaitu Grand Bazaar dan Conquest.

DICE sekali lagi mengingatkan bahawa Battlefield Mobile merupakan sebuah game percuma (free-to-play) di mana item-item yang dijual dalam game itu kelak hanyalah bersifat kosmetik.


Stray Jadi Game Paling Ditunggu-Tunggu Di Steam, Menjatuhkan The Day Before Di Tempat Kedua

Stray merupakan game yang paling ditunggu-tunggu (paling banyak masuk Wishlist) dalam senarai Steam pada ketika ini, meninggalkan game MMO zombi The Day Before di tempat kedua.
Stray berada di tempat pertama dalam senarai game ditunggu-tunggu di Steam. Game pengembaraan cyberpunk dengan protagonis sebagai seekor kucing itu dijadualkan akan hadir pada 19 Julai 2022.

Terdapat faktor lain juga yang menyebabkan Stray berada di tangga pertama dan The Day Before berada di tangga kedua. Ada kontroversi yang berlegar yang mendedahkan pembangun The Day Before iaitu Fntastic meminta pertolongan dari “sukarelawan” untuk membantu mereka menyiapkan game open-world tersebut.
Sebagai ganjaran, “sukarelawan” itu akan menerima “sijil penyertaan dan kod-kod percuma”. Memburukkan lagi keadaan, The Day Before kini ditunda ke 2023 kerana perpindahan pembangunan ke Unreal Engine 5.

Untuk selebihnya dalam senarai game yang ditunggu-tunggu, di tempat ketiga ialah Hollow Knight: Silksong, Starfield dan Stalker 2 juga berada dalam senarai tapi juga ditunda ke tahun depan.
Stray akan dilancarkan untuk PC, PS4 dan PS5 pada 19 Julai 2022.
Berita gembira untuk pelanggan PlayStation Plus tahap Extra dan Deluxe, Stray akan terus masuk ke dalam Game Catalog pada hari pertama pelancaran.


I Am Setsuna: Versi Bahasa Inggeris Bakal Datang Tapi Hanya Untuk PS4 Dan PC

Nampaknya Square Enix dan Tokyo RPG Factory sudah tak memberi banyak harapan dengan PS Vita apabila versi bahasa Inggeris tak muncul untuk PS Vita. Sobs.

Bakal release pada bulan di antara Jun-Ogos 2016 ini, game I Am Setsuna ataupun Ikenie to Yuki no Setsuna, akan menemui para gamers di platform Playstation 4 dan PC.
Di Jepun, game ini juga di release di PS Vita. Namun, untuk versi R1 dan R2, game ini tidak akan keluar untuk PS Vita. Game ini telah pun di release di PS4 dan PS Vita di Jepun pada bulan lepas.
I Am Setsuna adalah sebuah game yang mempunyai battle system yang diinspirasikan daripada game Chrono Trigger. Game yang menggunapakai klasik JRPG gameplay mempunyai world map exploration seperti Final Fantasy III (seperti naik kapal mengelilingi map), mempunyai art design yang cun gila, dan jalan cerita yang penuh beremosi.
Famitsu memberikan markah 32/40 dan rata-rata di Jepun memberikan komen yang positif mengenai I Am Setsuna.
Kalau anda nak dapat feel macam mana game ni sebenarnya, jom layan trailer game ini!


Ini 18 Game PS4 Percuma Di PS5 Untuk Pelanggan PlayStation Plus

Sony sebenarnya sedar bahawa barisan game yang bakal tersedia untuk PS5 semasa pelancaran kelak tidak cukup mantap. Maka, Sony perlu melakukan sesuatu untuk menarik para peminat tetap membeli konsol generasi seterusnya itu pada hari pertama.
Antara kejutan yang dibawakan dalam acara khas PS5 awal pagi tadi ialah pengumuman PlayStation Plus Collection — iaitu barisan 18 game PS4 yang akan boleh dimainkan secara percuma di PS5. Namun harus diingat, ia hanya percuma kepada pelanggan PlayStation Plus.
PlayStation Plus Collection bukanlah langganan baharu yang berasingan, tetapi merupakan kelebihan tambahan yang dimasukkan ke dalam langganan PlayStation Plus sedia ada. Maka, korang tak perlu risau soal harga.
PlayStation Plus Collection juga bukanlah servis bermain game secara streaming, bermakna pemain perlu muat-turun game-game tersebut seperti biasa.
18 game ini ialah beberapa game yang telah menggegarkan generasi PS4, termasuk game-game eksklusif daripada Sony sendiri, mahupun dari pembangun pihak ketiga. Belum diketahui lagi sama ada jumlah 18 game ini akan bertambah atau berkurang pada masa akan datang.
18 game tersebut ialah:
God of WarThe Last of Us: RemasteredUncharted 4: A Thief’s EndBattlefield 1Monster Hunter WorldFallout 4Final Fantasy XVThe Last GuardianRatchet and ClankInfamous: Second SonDays GoneBloodborneDetroit: Become HumanBatman Arkham NightMortal Kombat XPersona 5Until DawnResident Evil: Biohazard
PlayStation Plus Collection akan tersedia untuk pelanggan PlayStation Plus apabila PS5 dilancarkan di Malaysia pada 19 November kelak.


Apa Yang Kita Tahu Tentang Red Dead Redemption 2 Setakat Ini

Dalam seminggu ini sahaja, Rockstar telah membuatkan para peminat setia siri Red Dead tidak senang duduk. Jom kita tengok apa yang kita tahu setakat ini tentang Red Dead Redemption 2.

Saksikan Trailer Rasmi
Malam tadi, Rockstar telahpun mengeluarkan video trailer pertama untuk Red Dead Redemption 2. Tidak banyak yang didedahkan dalam video berdurasi seminit ini, selain hanya memaparkan grafik, persekitaran, dan latar belakang Wild West. Siapakah watak utamanya, apakah kisahnya di sebalik jalan ceritanya – semuanya masih menjadi tanda tanya.
Jom layan:

Tarikh Pelancaran & Platform
Red Dead Redemption 2 telah diumumkan akan dilancarkan pada musim luruh 2017 (antara bulan September hingga Disember) di PlayStation 4 dan Xbox One.
Episod Red Dead Redemption nampaknya mungkin akan berulang dalam Red Dead Redemption 2 pula, di mana buat masa ini ia tidak diumumkan akan keluar di platform PC. Sehinggakan, gamers di PC sudah mula melancarkan sebuah petisyen bagi merayu kepada Rockstar untuk melancarkan Red Dead Redemption 2 di PC.
Red Dead Redemption tidak pernah dilancarkan di PC, hanya di PS3 dan Xbox 360. Kini, para gamers di PC tidak mahu lagi ketinggalan dalam memainkan siri game yang sungguh epik ini.
Mungkin gamers di PC boleh berharap, kerana ia mengambil masa 19 bulan untuk Rockstar melancarkan Grand Theft Auto V di PC. Mungkinkah gamers di PC terpaksa menunggu selama itu lagi? Atau sekali lagi terpaksa hanya melihat pemain di konsol menikmatinya?

Kerjasama Bersama PlayStation
Dalam blog post terbaru yang dikeluarkan, Sony telah mengumumkan kerjasama bersama Rockstar dalam memberikan beberapa content online terpilih secara early access dalam Red Dead Redemption 2 di PS4. Butiran lanjut mengenai perkara ini akan dikongsikan mereka pada masa akan datang.
Di samping itu, Sony turut mengumumkan bahawa Red Dead Redemption yang pernah keluar di PS3 dahulu akan menemui para pelanggan PlayStation Now, sebuah streaming service yang boleh dimainkan di beberapa konsol/platform termasuk di PC. Mereka masih belum mendedahkan bilakah tarikh tepat ia akan dilancarkan.


Ini Keperluan Spesifikasi Di PC Untuk eFootball PES 2020

Dah bersedia nak memulakan musim baru bola sepak pada tahun ini?
Tolak campur tolak campur, kira-kira dalam masa sebulan lagi eFootball PES 2020 akan dilancarkan. Oleh itu, Konami telah mendedahkan keperluan spesifikasi di platform PC untuk game bola sepak akan datang mereka ini.
Tanpa membuang masa, jom kita lihat:
Keperluan Minimum
CPU: Intel Core i5-3470 / AMD FX 4350
RAM: 4 GB
VRAM: 2 GB
OS: Windows 7 SP1/8.1/10 – 64bit
VIDEO CARD: NVIDIA GTX 670 / AMD Radeon HD 7870
DIRECTX: 11.0
RUANG DISK KOSONG: 40 GB
RESOLUSI: 1280 x 720
Keperluan Yang Direkomen
CPU: Intel Core i7-3770 / AMD FX 8350
RAM: 8 GB
VRAM: 4 GB
OS: Windows 10 – 64bit
VIDEO CARD: NVIDIA GTX 760 / AMD Radeon R9 270X
DIRECTX: 11.0
RUANG DISK KOSONG: 40 GB
RESOLUSI: 1920 x 1080

Going to be playing #eFootballPES2020 on PC (Steam) this year? 🖥
Check out the specs to make sure you can see that #PlayingIsBelieving when the game lands on September 10th! pic.twitter.com/FsVHp775mt
— eFootball PES (@officialpes) July 30, 2019
Versi demo PES 2020 kini boleh dimainkan di PC, PS4 dan Xbox One
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.


The Finals Akan Buat Korang Ternganga – Game Shooter Dari Bekas Pembangun Battlefield


Peminat Mempertikaikan Kenapa Mbappe Ada Dalam FIFA 21 TOTY – Sebab Bintang Muka Depan?

EA Sports baru sahaja mengumumkan senarai pemain Team Of The Year (TOTY) untuk mode Ultimate Team (FUT) dalam FIFA 21.
Buat pertama kalinya dalam sejarah FUT sejak pertama kali diperkenalkan dalam FIFA 09, Lionel Messi tiada dalam TOTY. Lebih membingungkan ramai apabila tempat pemain legenda itu diganti oleh Kylian Mbappe.
Tidak dinafikan bahawa Mbappe sememangnya salah seorang penyerang yang menyerlah sepanjang 2020, namun ramai merasakan yang prestasi beliau tidak cukup untuk diletakkan sebaris Cristiano Ronaldo dan Robert Lewandowski sebagai tiga serangkai di hadapan.
Walaupun Messi sudah tidak lagi berada di puncak prestasinya, tetapi ia masih lagi mempamerkan aksi yang berbisa pada tahun lalu. Messi dalam La Liga musim 2019/2020 menjaringkan 25 gol dan 21 assist , manakala Mbappe hanya menjaringkan 18 gol dan 5 assist.
Spekulasi hangat yang diperkatakan ramai adalah tindakan EA Sports memasukkan Mbappe, bukannya Messi, disebabkan Mbappe merupakan bintang muka hadapan untuk FIFA 21. Maka, ia seperti ‘wajib’ untuk menampilkan bintang muka hadapan game itu sendiri dalam TOTY.

Messi with 20+ goals AND 20+ assists in the worst Barca side ever but Mbappe was better apparently 😂😂😂— DoubleA (@DoubleA_OTW) January 22, 2021

EA putting Mbappe over Messi in the TOTY just because it'd be embarrassing for them if their cover star didn't make it pic.twitter.com/Q6KgljkV69— 👑™ (@UtdJadon_) January 22, 2021

Confirmed TOTY– Neuer– Trent– VVD– Ramos– Davies– KDB– Kimmich– Fernandes– Lewa– CR7– Mbappe100% Mbappe is in there because cover star. Messi robbed. pic.twitter.com/yveWc5MQAL— NepentheZ (@NepentheZ) January 22, 2021

Still put forward amazing numbers chances creating and broke a goal scoring record, I can’t see what mbappe has done to get in ahead of messi— Jack (@Jackstervilla) January 22, 2021

Berikut ialah senarai penuh 11 pemain untuk FIFA 21 TOTY:
GK: Manuel Neuer (FC Bayern)RB: Trent Alexander-Arnold (Liverpool)CB: Virgil van Dijk (Liverpool)CB: Sergio Ramos (Real Madrid)LB: Alphonso Davies (FC Bayern)CM: Joshua Kimmich (FC Bayern)CM: Kevin de Bruyne (Manchester City)CM: Bruno Fernandes (Manchester United)RW: Kylian Mbappe (Paris SG)LW: Cristiano Ronaldo (Piemonte Calcio)ST: Robert Lewandowski (FC Bayern)
Apa pandangan korang? Adakah Mbappe lebih layak untuk berada dalam TOTY berbanding Messi?
Sekiranya tidak, mungkinkah ada campur tangan yang tidak baik daripada EA Sports?


Berapa Lama Untuk Menghabiskan Uncharted: The Lost Legacy? Adakah Panjang Seperti Game Penuh?

Kita semua sudah tahu Uncharted: The Lost Legacy pada awalnya dirancang untuk dijadikan sebuah DLC sahaja. Namun, disebabkan Naughty Dog yang sering menyajikan sebuah game yang fokus kepada jalan cerita, mereka telah menjadikan DLC ini lebih panjang berbanding DLC yang biasa.

Semestinya, kita sering tertanya-tanya berapa panjangkah The Lost Legacy ini nanti? Adakah ia mengambil masa yang agak lama, sama seperti game-game penuh keluaran Naughty Dog yang lain?
Menurut Push Square, The Lost Legacy akan mengambil kira-kira 8 jam untuk dihabiskan, iaitu lebih kurang panjangnya Uncharted: Drake’s Fortune, siri Uncharted yang pertama kali dikeluarkan.
Sama ada jangkaan 8 jam untuk dihabiskan ini adalah termasuk mengumpulkan segala collectibles yang ada ataupun tidak, itu tidak dapat dipastikan. Namun, menurut Push Square lagi, mereka menjangkakan 8 jam ini adalah termasuk semua collectibles telah dikumpul. Bermakna, ia akan boleh dihabiskan kurang daripada 8 jam sekiranya kita bermain tanpa menghiraukan collectibles ini.

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: Saksikan Video Di Balik Tabir Uncharted: The Lost Legacy, Video Gameplay Baru Diperlihatkan


Jom Usha Dunia Watch Dogs 2 Dalam Gameplay Video Sepanjang 20 Minit!

Adakah sejarah mungkin berulang? Atau ini gameplay yang sebenar untuk Watch Dogs 2. Apa-apa pun, jom lihat apa yang bakal disajikan dalam keluaran terbaru ini.

Watch Dogs 2 akan memperkenalkan pemain kepada watak protagonis baru, iaitu Marcus Holloway; beliau akan mempunyai pelbagai kebolehan yang baru dan bakal beraksi dalam bandar yang baru iaitu San Francisco!
Dalam video yang dikongsi oleh Ubisoft ini, pelbagai topik telah dipamerkan seperti rekaan dunia Watch Dogs 2, kebolehan hacking, customization watak, co-op mode, PvP dan macam-macam lagi!

Watch Dogs 2 akan dilancarkan di PlayStation 4, Xbox One dan PC pada 15 November 2016.


Titanfall 2 Akan Keluar Sekitar 3 Minggu Dari Pelancaran Battlefield 1

Pihak Electronic Arts (EA) masih lagi berahsia tentang tarikh pelancaran Titanfall 2.

Menurut laporan DualShockers, semasa Bank of America Merrill Lynch Global Technology Conference, Chief Financial Officer EA, Blake Jorgensen telah memberitahu secara kasar bilakah sekuel terbaru dari Respawn Entertainment, Titanfall 2 akan dilancarkan.
Beliau mengatakan ia akan dikeluarkan sekitar 3 minggu dari tarikh pelancaran Battlefield 1 – sama ada 3 minggu sebelum atau selepas. Battlefield 1 akan dilancarkan pada 21 Oktober 2016 – bermakna, waktu Titanfall 2 pula akan dilancarkan adalah dari 30 September hingga 11 November 2016.
Di samping itu, Jorgensen juga memberikan sedikit komen mengenai pandangan orang ramai bahawa Titanfall 2 akan disebut-sebut sebagai pesaing Call of Duty: Infinite Warfare. Beliau berkata, Titanfall 2 akan menjadi pesaing terdekat Infinite Warfare dan EA bukannya tidak selesa dengan perbandingan tersebut.
Beliau berkata lagi, dua game ini (Battlefield 1 dan Titanfall 2) mempunyai pemain sasaran yang berbeza, maka melancarkan kedua-dua game ini pada waktu yang agak hampir pastinya tidak menjadi masalah buat EA.
Ketiga-tiga game, Battlefield 1, Titanfall 2 dan Call of Duty: Infinite Warfare akan dilancarkan untuk PC, PS4 dan Xbox One.
JomBaca: Titanfall 2 Dilaporkan Bakal Mempunyai Grappling Hooks & Map Lebih Besar


Ulang Tahun Pertama PS5: Bos Sony Hargai Pemain Yang Masih Sabar Menanti Ketiadaan Stok

12 November 2021 menyaksikan PlayStation 5 berusia tepat setahun. Bersempena ulang tahun pertama ini, Presiden dan CEO Sony Interactive Entertainment, Jim Ryan telah mengeluarkan satu kenyataan istimewa di PlayStation Blog.
Ryan memulakan kata-katanya dengan merumuskan apakah pengumuman dan pendedahan yang dilakukan sepanjang setahun ini berkisar PS5 — antaranya pelancaran Ratchet & Clank: Rift Apart, Returnal, dan Deathloop; pengambil-alihan studio Bluepoint Games, Firesprite, Housemarque, dan Nixxes dan banyak lagi.
Beliau kemudian mendedahkan bahawa terdapat 25 buah game baharu untuk PS5 yang sedang dibangunkan di bawah PlayStation Studios.
Selain itu, Ryan turut berkongsikan beberapa statistik menarik yang telah dicapai oleh para pemain PS5. Sebanyak 4.6 billion jam gameplay telah dimainkan oleh keseluruhan pemain PS5, serta mereka telah menyiarkan 26 juta jam livestream.
Daripada data tersebut, Sony telah mendapati 10 game yang paling banyak dimainkan oleh para pemain PS5, iaitu:
FortniteCall of Duty: Black Ops Cold WarFIFA 21NBA 2K21Assassin’s Creed ValhallaDestiny 2MLB The Show 21Marvel’s Spider-Man: Miles MoralesDemon’s SoulsNBA 2K22
Di akhir kenyataan, Ryan telah mengucapkan penghargaan kepada para pemain yang masih belum memiliki PS5 yang menunjukkan kesabaran yang tinggi dalam menanti kehadiran stok-stok baharu.
Beliau menyatakan yang pihak mereka memahami kekecewaan yang dihadapi para pemain ini, dan berjanji untuk terus memberikan fokus sepenuhnya untuk mengedarkan seberapa banyak unit PS5 yang boleh.


China Keluarkan Konsol Gaming, Gabungkan PS4, Xbox dan Android!

Nampaknya China berjaya mengklon peranti elektronik gaming pula! Memperkenalkan konsol Tomahawk F1 dari Fuze Entertainment!

Menurut laporan Zhugeex, dalam satu majlis pelancaran di Beijing baru-baru ini, Fuze Entertainment memperkenalkan Tomahawk F1. Sekali pandang, korang akan kenal dari mana rekabentuk konsol ini di-cilok ‘diinspirasikan’!

Tomahawk F1 menawarkan controller yang seiras controller Xbox One dan rekabentuk konsol itu sendiri yang juga ‘diinspirasikan’ daripada PlayStation 4! Bukan itu sahaja, jika dilihat kepada home screen Tomahak F1 ini, ianya seiras dengan home screen PlayStation 4!

Yang menariknya, Tomahawak F1 yang akan didatangkan dalam dua varian (versi Play dan versi Elite) ini akan dibangunkan menggunakan Fuze OS yang berasaskan operating system (OS) Android!

Berikut adalah spesifikasi teknikal Tomahawk F1 ini:

Nvidia Tegra K1 (4 Core A15 @ 2.2GHz
Nvidia Keppler @ 852Mhz (325GLOPS)
4GB DDR3 RAM @ 933Mhz
Versi Play: 32GB eMMC storage / Versi Elite: 500GB HDD
Sokongan Wi-Fi & Bluetooth
HDMI, USB 3.0 x 1, Ethernet / Versi Elite: Qi Wireless controller charger
Fuze OS (Android) + Open GL 4.4 & Open GL ES 3.1 support
Chinese & English game support

Dengan pembangunan Virtual Reality (VR) gaming dari pencabar mereka – Sony dan Microsoft, Fuze turut akan mengeluarkan VR headset mereka sendiri!

Bagi menarik minat gamers di China, Fuze juga telah bekerjasama dengan pelbagai game developers ternama seperti Koei Tecmo, Codemasters and Comcept (syarikat Keiji Inafune) dalam menghasilkan game-game untuk dimainkan di Tomahawk F1 ini nanti. Terdapat 76 game yang sudah tersenarai bagi Tomahawk F1 ini nanti:

Sumber: Zhugeex
Antara title game yang menarik perhatian kitorang adalah

Dynasty Warriors 8 with Xtreme Legends
Mighty No. 9
Red Ash: The Indelible Legend
Grid Autosport
Hawken
ZHeros
Teslagrad
Ziggurat
Anima: Gate of Memories
Hyperdymension Neptunia Re:Birth
BlazBlue ChronoPhantasm Extended
Saints Row 4
King of Fighter 97 HD
Assassins Creed Chronicles

Korang juga boleh saksikan persembahan game yang dirancang bagi konsol terbaru ini di dalam video di bawah!

Tomahawk F1 ini dijangkakan akan dijual pada harga anggaran RM555 bagi Tomahawk F1 Play, RM925 bagi Tomahawk F1 Elite, RM680 bagi VR headet dan RM122 bagi controller tambahan!
Sony dan Microsoft menerima tamparan hebat apabila konsol mereka di-ban dari dijual di China sejak tahun 2000. Walaubagaimanapun, tindakan ban ini telah dialihkan, dan Fuze berharap untuk mengalahkan pencabar mereka dengan tawaran harga yang murah lagi menarik!
Sehingga kini, masih tiada tarikh jualan diumumkan. Kitorang akan terus mengikuti berita Fuze Tomahawk F1 ini dan akan memaklumkan sekiranya ada sebarang maklumat baru.


Assassin’s Creed: Odyssey Akan Membenarkan Pemain Menjalinkan Hubungan Sejenis

Tuhan lindungilah kami.

Seperti yang telah kami laporkan sebelum ini, Assassin’s Creed: Odyssey akan membawakan lebih banyak elemen RPG, yang mana menjadi fokus kepada pembaharuan utama dalam game ini adalah kebolehan memilih dialog yang akan memberi kesan kepada tindakan karakter dan jalan cerita secara keseluruhan.
Pilihan pertama yang bakal pemain lakukan dalam game ini ialah memilih sama ada untuk menjadi protagonis lelaki atau wanita, iaitu sama ada Alexios atau Kassandra. Pemilihan ini hanyalah berbeza dari segi model karakter dan penyampaian suara sahaja, dan tidak berbeza dari segi jalan cerita. Makna kata, apa yang boleh dilakukan oleh kedua-dua karakter ini adalah sama.
Kemudian, Ubisoft turut mendedahkan yang pemain boleh menjalinkan hubungan intim dalam game ini.
Jadi, korang perhatikan dua perkara ini. Pertama, apa yang boleh dilakukan oleh Alexios dan Kassandra adalah sama. Kedua, karakter ini boleh menjalinkan hubungan intim. Maksudnya, apa jua karakter yang dipilih, pemain berpeluang untuk menjalinkan hubungan intim sesama jantina.
Senang cerita, secara tak langsung, Ubisoft akan membenarkan pemain untuk menjalikan hubungan sejenis dalam Assassin’s Creed: Odyssey.

Semakin lama, penerbit-penerbit game antarabangsa kini semakin berani membawakan elemen-elemen seperti ini. Dalam sidang media E3 tahun ini juga, Sony dan Naughty Dog telah memperlihatkan babak Ellie bercumbu dengan kekasih wanitanya, Dina dalam trailer gameplay terbaru The Last of Us Part II.
Assassin’s Creed: Odyssey akan dilancarkan di PC, PS4 dan Xbox One pada 5 Oktober nanti.
Sumber: VG247


Trailer Battlefield 1 Paling Banyak Like, CoD Infinite Warfare Paling Banyak Dislike Dalam Sejarah YouTube!

Peperangan dua game bermusuh tradisi untuk tahun ini bermula di YouTube!

Siri Call of Duty (CoD) dan Battlefield (BF) sentiasa menjadi pertembungan yang sengit dalam menjadi game first-person shooter (FPS) pilihan gamers. Untuk tahun ini CoD: Infinite Warfare dan Battlefield 1 telah memulakan persaingan mereka di YouTube!
Semasa artikel ini ditulis, reveal trailer Battlefield 1 telah mengumpulkan 22.4 juta views, 1.1 juta Like dan 21 Dislike. Statistik ini sekaligus meletakkan ia antara 250 video di YouTube yang mendapat Like paling banyak, juga video trailer paling banyak Like dalam sejarah YouTube!
Ya, benar. Anda bacanya dengan betul. Menurut Forbes, reveal trailer Battlefield 1 terletak di tempat no. 1 sebagai video trailer paling banyak Like di YouTube – meliputi semua jenis trailer, termasuk video game, filem dan siri TV.
Petikan dari Forbes:

These numbers are not normal. Take the reveal trailers of wildly popular games like Grand Theft Auto V and Skyrim, games that have 280K and 50K likes respectively. Or even with movies, the official Marvel trailer for The Avengers has 82K likes. The Dark Knight Rises has 86K.

Namun, kelihatan nasib tidak menyebelahi CoD: Infinite Warfare. Semasa artikel ini ditulis, reveal trailer-nya hanya mengumpulkan 15.8 juta views, di sebalik ia dikeluarkan lebih awal berbanding Battlefield 1.
Paling menarik perhatian, nisbah Like/Dislike adalah sangat mengejutkan! Ia mengumpulkan 285 ribu Like dan 1.4 juta Dislike – menjadikan ia tersenarai di kedudukan ke-5 sebagai video paling banyak Dislike dalam sejarah YouTube!

Antara punca yang menyebabkan situasi ini berlaku adalah kerana keputusan siri Battlefield untuk kembali ke Perang Dunia Pertama, satu tema yang belum pernah digunakan dalam siri ini.
Untuk CoD: Infinite Warfare, ramai peminat setia inginkan siri ini kembali ke latar belakang semasa ia mula-mula diperkenalkan dahulu. Namun, tindakan Infinity Ward dan Activision yang terus menerus ke arah futuristik hingga ke angkasa lepas membuatkan para peminat naik berang.

CoD: Infinite Warfare akan dilancarkan pada November 2016, manakala Battlefield 1 akan dilancarkan pada 21 Oktober 2016 – kedua-duanya untuk PC, PS4 dan Xbox One.
JomBaca: Battlefield 1: DLC Percuma Akan Diberikan Tidak Lama Selepas Pelancaran!


Mass Effect: Andromeda Disahkan Bakal Menemui Peminat!

Nampaknya siri Mass Effect akan kembali pada awal tahun depan.

Pengurus bagi BioWare iaitu Aaryn Flynn telah memberi kata putus bahawa Mass Effect: Andromeda bakal menemui peminat pada awal tahun 2017.
Ia akan menggunakan enjin grafik ciptaan studio DICE iaitu Frostbite. Ini pastinya berita baik buat peminat siri ini kerana Frostbite mempunyai kebolehan fizik yang dikagumi seperti yang digunakan dalam siri Battlefield dan Battlefront.
Mass Effect: Andromeda dijanjikan akan menggunakan formula yang sama dengan trilogi yang sebelumnya – penceritaan yang epik, watak-watak yang menarik dan aksi third-person shooter. BioWare turut menyatakan pelbagai pembaharuan gameplay sedang dicuba dalam siri terbaru ini.
Nantikan berita terbaru mengenai Mass Effect: Andromeda di sidang akhbar EA Play pada 12 Jun. Mass Effect: Andromeda akan berada untuk PC, PlayStation 4 and Xbox One.


Turning Tides, DLC Besar Akan Datang Battlefield 1 Yang Bawakan Peperangan Darat, Udara Dan Laut

Sudah bersedia untuk bertempur dalam map-map yang lebih luas dalam Battlefield 1?

EA dan DICE menjanjikan empat DLC besar yang akan dibawakan ke dalam Battlefield 1. Dua DLC besar pertama sudahpun dilancarkan, iaitu They Shall Not Pass dan In the Name of the Tsar.
Terbaru, mereka telah berkongsi dan mendedahkan beberapa info dan seni konsep menarik tentang DLC besar ketiga yang bakal mereka keluarkan, iaitu Turning Tides. Tema yang akan diketengahkan ke dalam DLC akan datang ini adalah pertempuran yang merentasi darat, udara dan laut.
Map pertama yang bakal ditampilkan adalah Cape Helles, sebuah map yang memfokuskan pertembungan di pantai semenanjung Gallipoli yang mempertemukan tentera Uthmaniah dan British.

Map kedua pula adalah Achi Baba, yang mana akan memperlihatkan semenanjung Gallipoli yang sama pada tahun 1915, namun pada kali ini ia membawakan peperangan di darat/infantri pula. Ia akan menunjukkan pertempuran yang mana pihak British ingin menawan tentera Uthmaniah yang berada di puncak bukit.

Kedua-dua map di atas akan dilancarkan pada Disember 2017.
Kemudian, pada Januari 2018, DICE akan membawakan pula map ketiga daripada DLC ini, digelar Heligoland Bight. tentera-tentera laut British dan Jerman akan bertembung antara satu sama lain dengan kelengkapan-kelengkapan laut seperti kapal-kapal perang, manakala tentera darat pula berperang di bukit-bukit curam berdekatan.

Juga bakal dikeluarkan pada Januari 2018, map keempat dan terakhir daripada DLC Turning Tides ini adalah Zeebrugge. Ia adalah sebuah map yang memfokuskan kepada peperangan infantri jarak dekat di salah satu pelabuhan Belgium, Bruges-Zeebrugge.

Selain map, beberapa penambahan lain yang akan dibawakan ke dalam DLC ini adalah:

Faction terbaru: British Empire: Royale Marines
Senjata baru, antaranya M1917 Trench Carbine, Type 38 Arisaka, Farquhar-Hill, m1917 MG, Carcano M91 Carbine, dan Maschinenpistole M1912/P.16.
Kenderaan baru: C-Class Airship dan Destroyer
Elite Class baru: The Infiltrator
Game Mode baru, Conquest Assault dan Operation baru.

Turning Tides akan diberikan secara percuma kepada pemilik Premium Pass, manakala pemain lain boleh membeli DLC ini secara berasingan.
Battlefield 1 kini boleh dimainkan di PC, PS4 dan Xbox One.
JomBaca: Mode Kompetitif 5v5 Dalam Battlefield 1, Macam Mana Ia Dimainkan? Jom Tengok Gameplay Ini!


Rocket League: DLC Bola Keranjang Akan Tiba 26 April, Jom Tonton Trailer!

Tarikh yang sudah lama kita tunggu selama ini kini sudah diketahui – DLC bola keranjang akan tiba tidak lama lagi!

Dalam satu pengumuman yang dilakukan Psyonix dalam laman web rasmi Rocket League, mode terbaru bertemakan bola keranjang, Hoops Mode bakal tiba 26 April 2016!
Mode terbaru ini akan membawakan sedikit kelainanan kepada gameplay Rocket League. Jika sebelum ini, pemain perlu memasukkan bola ke dalam gol yang berkedudukan menegak, kini dalam Hoops Mode, ia memerlukan anda menjaringkan gol ke dalam lubang yang mendatar (dan aras yang lebih tinggi) – sama seperti permainan bola keranjang!
Jom tonton trailer Hoops Mode yang awesome ini untuk mendapatkan gambaran lebih jelas bagaimana mode terbaru ini akan dimainkan:

Selain daripada mode terbaru yang percuma ini, DLC ini juga akan memberikan peluang kepada pemain untuk memiliki bendera premium rasmi logo-logo dari pasukan NBA! Yup, logo LA Lakers, San Antonio Spurs, Utah Jazz dan banyak lagi pada kereta Rocket League anda!
Harga untuk NBA Flag Pack ini adalah USD1.99 (~RM7.70), yang mana ia bakal memberikan 30 bendera logo-logo dari pasukan NBA.

Lebih menarik, seorang peminat telah bertanya mengenai DLC ini kepada pihak Rocket League. Dan mereka telah mengesahkan bahawa lantai untuk Hoops Mode ini akan berkeriut (squeak) – sama seperti yang sering kita dengar di lantai perlawanan-perlawanan bola keranjang!

.@PsyonixStudios seriously. You guys are awesome. pic.twitter.com/8NWFZMAwED
— billal (@b_abuamouna) April 20, 2016
JomBaca: Rocket League Kini Mengumpulkan 14 Juta Pemain!


Call of Duty: Lethal Combat: Sumber Mengatakan CoD 2017 Akan Bertemakan Perang Vietnam

Siri Call of Duty akan kembali ke pangkal jalan?

Pernahkan anda dengar mengenai mogok yang dilakukan oleh Screen Actors Guild-American Federation of Television and Radio Artists (SAG-AFTRA)? Ia merupakan mogok yang dilancarkan oleh para pelakon suara dalam industri video game untuk menekan beberapa syarikat besar yang telah berlangsung selama 2 minggu. Antara syarikat yang terlibat ialah Electronic Arts, Take-Two Interactive, Activision, dan Warner Bros. Interactive.
Isu ini mungkin telah merencatkan sedikit sebanyak pembangunan beberapa game, dan ia juga telah mengakibatkan game-game tersebut didedahkan sebelum sepatutnya, antaranya ialah siri Call of Duty untuk tahun 2017.
Menurut senarai projek yang terkesan daripada mogok ini yang dikeluarkan oleh SAG-AFTRA, siri terbaru tahun ini bakal digelar Call of Duty: Lethal Combat. Terdapat juga laporan yang mengatakan bahawa ia turut menggunakan judul Call of Duty: Stronghold, menunjukkan bahawa nama akhir untuk siri 2017 ini masih lagi belum dimuktamadkan oleh Sledgehammer.
Sebelum ini, kami telah melaporkan bahawa Sledgehammer telah mengeluarkan video terbaru, di mana para peminat sudah mula berspekulasi mengenai siri CoD 2017.

Pendedahan senarai game oleh SAG-AFTRA ini tidak menyatakan apa-apa info lanjut mengenai Lethal Combat, namun beberapa sumber lain pula telah memunculkan diri dalam mendedahkan apa yang telah dilihat daripada gameplay-nya. Menurut sumber dari forum se7ensins, Lethal Combat bakal menggunakan latar belakang Perang Vietnam.
Penggunaan latar belakang 70-an ini semestinya telah dijangka ramai, memandangkan betapa teruknya ia telah dikecam oleh para peminat terhadap pendekatan CoD: Infinite Warfare tahun lalu yang menggunakan latar belakang angkasa lepas. Apatah lagi, pesaing utama siri CoD, Battlefield telah menggunakan tema yang kembali ke masa lampau, menggunakan latar belakang Perang Dunia Pertama dalam Battlefield 1.
Teori ini dikuatkan lagi apabila kita mengetahui bahawa Sledgehammer pernah mengusahakan game Call of Duty dalam third-person, berlokasi di Vietnam, sebelum mereka disuruh untuk membangunkan Advanced Warfare.

Laporan dari forum tersebut juga menyatakan bahawa beliau telah menyaksikan gameplay dari Lethal Combat. Antara gajet dan kenderaan yang disebutkan beliau adalah Recon Plane, Radar Jammer, Reinforcement Chopper, Chopper Gunner, 5 Agent Orange grenades, flamethrower dan mortar.
Anda boleh baca di sini tentang pandangan beliau apabila menyaksikan gameplay Lethal Combat.

Senang kata, pendedahan Call of Duty: Lethal Combat boleh dikatakan sebagai laporan yang sahih kerana ia telah didedahkan oleh sebuah organisasi yang dikenali. Namun, penggunaan latar belakang Perang Vietnam masih lagi boleh dikatakan sebagai khabar angin yang belum boleh disahkan.
Apa-apa pun, kami ingin mendengar apa pandangan anda mengenai laporan ini. Adakah membawakan siri Call of Duty “kembali ke bumi” adalah suatu tindakan yang bijak? Atau anda lebih gemar bermain jetpack dan melompat-lompat di angkasa?


EA Sports Berikan FIFA 20 Secara Percuma Untuk Tarik Pemain Berbelanja Dalam Ultimate Team

Tajuk di atas mungkin kelihat sedikit janggal, namun inilah yang menjadi spekulasi pada ketika ini.
Dilaporkan terlebih dahulu oleh Aksiz, seorang pemain mendedahkan di Reddit bahawa beliau telah menerima seunit FIFA 20 secara percuma yang dimasukkan terus ke dalam akaun PlayStation Network beliau secara digital. Melalui mesej yang diterima, pemberian percuma ini dikatakan sebagai untuk menghargai pemain tersebut yang setia bermain FIFA 19.
 Screenshot re. my recent post about free copy. Real/fake??! from FIFA

Melalui beberapa balasan daripada post itu, bukan beliau sahaja, malah nampaknya ramai yang mendapat pemberian percuma ini. Dan apa yang lebih menarik ialah, pemain-pemain ini belum lagi membeli FIFA 20, dan mereka pernah bermain/berbelanja untuk mode Ultimate Team (FUT) dalam FIFA 19.
https://www.reddit.com/r/FIFA/comments/e2o7mw/screenshot_re_my_recent_post_about_free_copy/f8wn4vz/
https://www.reddit.com/r/FIFA/comments/e2o7mw/screenshot_re_my_recent_post_about_free_copy/f8wn7lc/
https://www.reddit.com/r/FIFA/comments/e2o7mw/screenshot_re_my_recent_post_about_free_copy/f8xsblh/
EA Sports nampaknya telah menggunakan data yang mereka miliki: mengesan mana-mana pemain yang pernah bermain FUT dalam game sebelumnya tetapi belum membeli FIFA 20, dan memberikan game terbaru itu secara percuma. Kita pun tahu bagaimana EA Sports mampu mendapat keuntungan yang jauh berganda melalui FUT, maka apalah sangat jika hendak dibandingkan dengan pemberian unit percuma tersebut, lebih-lebih lagi pemberian secara digital.
Menguatkan lagi dakwaan ini ialah apabila EA Sports terus memberikan FIFA 20 Champions Edition, satu edisi yang memberikan beberapa ganjaran menarik untuk FUT.
Satu taktik pemasaran yang sangat berbeza daripada EA Sports kali ini. Apa kata korang? Setuju dengan taktik licik mereka ini?


Cyberfusion 2015: LAN Party Terbesar Asia Tenggara di Cyberjaya!

Cyberfusion, pemegang rekod Guinness World Book Of Record bagi LAN Party paling lama di dunia, kini kembali menggegar dunia gaming tempatan!

Cyberfusion yang memegang rekod dunia sejak 2009 bagi LAN Party paling lama pernah diadakan – selama 40 jam tanpa henti seramai 276 peserta, akan dianjurkan untuk edisi 2015 pada 13 hingga 15 November ini.
LAN Party Ini Sebenarnya Apa?
Bagi korang yang pertama kali mendengar tentang event seperti ini, LAN Party adalah acara di mana gamers dari seluruh negara berkumpul, membawa peralatan dan perkakasan gaming masing-masing seperti PC, monitor, console dan headset, untuk bermain game kegemaran masing-masing. Ini bermakna, para peserta akan main, makan, minum, bangun dan tidur dengan game sampai lebam selama 3 hari 2 malam!

Berikut ialah sedikit maklumat mengenai LAN Party ini:

Tempat:
MMU Grand Hall, Cyberjaya, Malaysia
Tarikh:
13-15 November 2015
Masa:
3:00PM (13th November 2015) hingga 6:00PM (15th November 2015)
Jumlah maksimum peserta:
300 peserta
Yuran Pendaftaran:
RM100 / peserta
Peserta akan dibekalkan dengan:
– Cyberfusion 2015 Limited Edition T-Shirt
– LAN Cable Connection & Internet
– Power Sockets
– 3-4 hidangan makanan sehari
– 2 Tandas untuk lelaki dan perempuan
– Tong sampah
– Ruang untuk tidur (beg tidur tidak disediakan)
Peserta perlu membawa:
– PC / Console
– Monitor
– Mouse & Keyboard
– Headset (No speakers please)
– Bantal, Selimut, Beg Tidur (Jika perlu)
– Pakaian (Jika perlu)

Apa yang menarik tentang event ini ialah tiada halangan untuk korang main game apa pada LAN Party ini, asalkan korang boleh bermain bersama rakan-rakan gamers lain. Namun, korang digalakkan untuk bermain game-game yang popular di Malaysia seperti Battlefield 4, Counter Strike: Global Offensive, Destiny, DOTA 2, FIFA, Street Fighter dan lain-lain bagi memeriahkan lagi suasana!
Jadual bagi LAN Party ini:

Korang boleh dapatkan maklumat lebih lanjut tentang LAN Party ini DI SINI!.
Tournament Pun Ada!
Selain itu, beberapa tournament juga bakal dijalankan pada hujung minggu itu. Berikut ialah maklumat tentang tournament tersebut:

Tempat: MMU Grand Hall, Cyberjaya, Malaysia
Tarikh: 14th – 15th November 2015
Masa: 9:00AM – 8:00PM
Game: DOTA 2, CS:GO, FIFA16 & Ultra Street Fighter 4
Platform : PC & Playstation 4

Korang boleh dapatkan maklumat lebih lanjut tentang kesemua tournament tersebut DI SINI.
Korang boleh dapatkan semua maklmuat mengenai Cyberfusion 2015 di laman web rasmi mereka di cyberfusion.org atau boleh layari event ini di Facebook diorang.
+++++
So, amacam korang? Inilah masanya untuk korang meluaskan kenalan korang dalam dunia gaming tempatan. Boleh sembang-sembang, tak payah guna party chat dah! Kasi layan gaming sampai lebam lah!


Kotak Game PS5 Pertama Sudah Mula Dicetak, Ini Rupa Bentuknya

Menjelang kurang daripada sebelum pelancaran PS5, kotak disk blu-ray untuk game di platform tersebut sudah mula dicetak.
Perkara ini didedahkan oleh Randy Pitchford dari Gearbox Software melalu satu tweet yang menampilkan beberapa gambar beliau bersama kotak game Godfall. Beliau mengatakan bahawa ia merupakan game pertama PS5 yang dicetak.
Daripada gambar-gambar ini juga kita dapat mengesahkan beberapa butiran seperti Godfall memerlukan sekurang-kurang 50GB storan, harus mempunyai langganan PlayStation Plus serta ia boleh dimainkan oleh 1 hingga 3 pemain.

Attention fellow game lovers, peers and enthusiasts: Behold the first Playstation 5 game! Hot off the presses, this is the first to manufacture next gen retail game in the world. Congratulations to Counterplay Games and the team here at Gearbox Publishing! pic.twitter.com/ki9YbynRIe— Randy Pitchford (@DuvalMagic) October 14, 2020

Godfall merupakan sebuah game aksi RPG yang dibangunkan Counterplay Games dan diterbitkan oleh Gearbox Publishing — akan menjadi salah satu game yang tersedia semasa pelancaran PS5 pada 12 November kelak.


Bethesda Sedang Membangunkan 7 Game – Fallout 4 VR, Skyrim Switch Jadi Tumpuan

Pengarah Bethesda, Todd Howard mendedahkan studio beliau sedang membangunkan 7 game – termasuk 3 game besar, 2 versi port dan 1 mobile game.

Beliau berkata antara game-game yang dibangunkan ada versi VR bagi Fallout 4, Skyrim versi port untuk Nintendo Switch dan sebuah mobile game. Namun jika dikira-kira baru 6 game sahaja – apa cerita?
Di dalam satu temuramah bersama IGN, Howard mengesahkan Bethesda sedang membikin “tujuh projek”, salah satu daripadanya adalah Elder Scrolls 6. Bagaimanapun Howard berkata Fallout 4 VR dan Skyrim Nintendo Switch akan diterbitkan jauh lebih awal berbanding Elder Scrolls 6.

Kini mereka sedang memastikan Fallout 4 VR tidak diubah semasa proses porting, dan pengalaman bermain menjadi perkara utama dalam proses ini. Memandangkan Fallout 4 sudah lama berada di pasaran, mereka ingin memastikan tiada yang berbeza antara kedua-dua versi itu nanti. Tiada tarikh rasmi diumumkan lagi bari Fallout 4 VR.

Selain Fallout 4 VR dan Skyrim Nintendo Switch, Bethesda juga sedang membangunkan sebuah mobile game yang diharap menjadi terkenal seperti Fallout Shelter. Bagaimanapun Howard tidak mendedahkan sebarang maklumat lanjut mengenai mobile game tersebut.


Life is Strange Episode 1 Kini Percuma Untuk Anda Download!

Kini, anda tiada alasan lagi untuk mencuba game yang memiliki penceritaan yang sangat indah ini.

Game yang dibangunkan oleh Dontnod Entertainment dan diterbitkan oleh Square Enix, Life is Strange – Episode 1 akan mula percuma untuk di-download bermula hari ini (21 Julai 2016).
Game berepisod sebanyak 5 episod yang mempunyai kisah yang sangat unik dan menarik ini boleh didapatkan di kesemua platform yang memliki game ini: Mac, PC, PS3, PS4, Xbox 360 dan Xbox One.
Life is Strange – Episode 1 boleh didapati untuk PC di Steam.


Perception: Main Sebagai Wanita Buta Dalam Persekitaran Seram, Teknik Ekolokasi Adalah Rakan Baik Korang

Video game adventure narrative yang seram terbaru, Perceptive meletakkan anda dalam perspektif first-person seorang perempuan muda buta. Anda akan berjalan dalam suasana gelap gelita, dengan hanya mampu ‘melihat’ melalui pendengaran.

Dengan menggunakan Echolocation (Echolocation ialah penggunaan gelombang bunyi dan gema untuk menentukan di mana objek itu berada. Apabila gelombang bunyi terkena pada objek, ia akan menghasilkan bunyi echo) dengan mengetik rotannya, Cassie akan perlu merasa setiap perjalanannya semasa dia berada di dalam rumah itu sementara mengelak daripada dikesan oleh kejahatan Presence. Jika Presence dapat mengesan pemain, satu-satunya jalan untuk Cassie adalah berlari dan sembunyi atau membaling objek untuk mengalihkan perhatian.
Cassie adalah protagonis yang buta, menggunakan tongkatnya untuk mencari jalan keluar dengan teknik ekolokasi. Bagi anda yang tidak tahu, ekolokasi ialah penggunaan gelombang bunyi dan gema untuk menentukan di mana objek itu berada. Apabila gelombang bunyi terkena pada objek, ia akan menghasilkan bunyi echo.
Dari ketukan tongkatnya Cassie dapat mengetahui sejauh manakah barangan sekelilingnya dan jenis permukaan akan memberi visual ekolokasi yang berbeza. Korang juga harus peka dengan bunyian sekeliling anda kalau nak pastikan korang masih selamat. Kalau korang ingin fe-feeling seperti vision superhero Daredevil di dalam suasana yang seram, game ini memang tepat untuk anda.

Fuh, suspense juga gameplaynya dengan bunyian yang eerie. Korang akan main ala-ala ‘hide-and-seek’, untuk melarikan diri daripada The Presence sebelum ia akan menjadi permainan ‘aci ligan’ berlari dari persona jahat itu. Jika The Presence dapat mengesan pemain, satu-satunya jalan untuk Cassie adalah berlari dan sembunyi atau membaling objek untuk mengalihkan perhatian. Korang juga boleh kembali ke masa silam dengan menyeru mimpi seram.
Game indie ini dibikin oleh The Deep End Games, juga merupakan bekas developer BioShock dan DeadSpace. Pada asalnya mereka mencuba pasaran di Kickstarter sejak 2015 telah mendapat sambutan yang hangat daripada 4,357 backers dan meraih USD$168,041 untuk menjadi realiti.

Perception akan berada di pasaran pada 30 Mei 2017 di platform Steam (PC), PlayStation 4 dan Xbox One.


Belum Mula Ditayangkan Lagi, Netflix Umumkan Sambungan Musim Kedua The Witcher

Kita masih ada lebih daripada sebulan untuk menyaksikan musim pertama siri televisyen adaptasi The Witcher di Netflix. Belum lagi mula ditayangkan, Netflix nampaknya begitu yakin untuk mengumumkan sambungannya.
Netflix telahpun mengumumkan bahawa The Witcher akan bersambung dengan musim kedua. Dalam pendedahan yang diumumkan di Twitter, Netflix berkata, “pengembaraan Geralt hanyalah permulaan… The Witcher telah diperbaharui untuk Musim 2!”, sambil memuatnaik sekeping gambar yang memaparkan dua pedang ikonik Geralt — pedang besi dan pedang perak.

Geralt's adventure is only beginning….
The Witcher has been renewed for Season 2! pic.twitter.com/6iPrUFeujI
— Netflix (@netflix) November 13, 2019
Penulis siri ini, Lauren S. Hissrich turut menzahirkan keterujaannya untuk meneruskan The Witcher. Beliau cukup bangga, dan tidak sabar untuk seluruh dunia menikmati dan memulakan cerita ini tidak lama lagi.

I’m so thrilled to announce: Geralt, Yennefer, and Ciri will be back for more adventures… in Season Two.
I could not be more proud of what the amazing cast and crew of The Witcher have accomplished, and can’t wait for the world to dig in and enjoy these stories with us. ❤⚔🐺 pic.twitter.com/evWoHvUl1e
— Lauren S. Hissrich (@LHissrich) November 13, 2019
The Witcher akan boleh mula distrim di Netflix pada 20 Disember ini. Kesemua lapan episod untuk musim pertama akan dilancarkan secara serentak.


Street Fighter 5: Siri Character Intro: Ken – Blonde Berapi!

Street Fighter 5 coming soon! Jadi Capcom telah melancarkan series video introduction untuk setiap character yang ada dalam roster! Jom layan!

Ken Masters, sape yang tak kenal shoto blonde nih, pasti bukannya fan Street Fighter! Kini Ken SFV kembali dengan moveset yang lebih flashy dan ohsem! Helicopter kick yang kini menjadi divekick disertakan dengan dash bagi setup yang lebih rakus pastinya akan membuatkan pihak lawan korang tertekan!
Lagi-lagi moveset EX nya yang berapi-api – memang flashy abis bila mengalahkan pihak lawan dengan semangat membara!
JomUnbox: STREET FIGHTER T.N.C 02 – KEN


Game Shooter 50v50 WW2 – Hell Let Loose Akan Dilancarkan Semasa Ulangtahun Pendaratan Normandy

Game WW2 ini akan mementingkan realism. Ada beran?

Game multiplayer first person shooter (FPS) yang diumumkan di Kickstarter pada tahun 2017 (trailer di atas) ini telah berjaya mengumpul 2x ganda dana yang disasarkan – kejayaan ini membolehkan 6 Jun menjadi tarikh pelancarannya di Steam Early Access, sekena dengan ulangtahun pendaratan di Normandy, Perancis semasa Perang Dunia Kedua.

Game yang menjanjikan pengalaman berperang di dalam platoon, 50 vs 50 ini akan meletakkan realism sebagai tunjang utama permainan. Berbeza daripada gaya dan cara Battlefield V yang laju, Hell Let Loose akan lebih dekat dengan peperangan sebenar dengan pengendalian senjata yang perlahan, penglihatan yang nampak tak nampak, dan pelbagai lagi kekacauan yang biasa berlaku di dalam peperangan “sebenar”.
Paling epik, game ini menjanjikan 14 class untuk dimainkan antaranya seperti infantry, recon, armor, officer, scout, gunner, medic, engineer, tank commanders dan macam-macam lagi.
Hell Let Loose akan dilancarkan di Steam Early Access pada harga 30USD (~RM122.41). Kalau korang nak preorder dan dapatkan helmet US/German WW2 istimewa, korang boleh layari hellletloose.com


Ubisoft Tunda Pelancaran Far Cry 6 Dan Rainbow Six Quarantine Ke Tarikh Yang Belum Diumumkan

Far Cry 6 sepatutnya dilancarkan pada 18 Februari 2021, manakala Rainbow Six Quarantine pula dijadualkan dilancarkan pada 2020. Walau bagaimanapun, dalam laporan kewangan terbaharu, Ubisoft telah mengumumkan yang kedua-dua game ini telah ditunda tarikh pelancarannya.
Ubisoft tidak mendedahkan secara spesifik tarikh pelancaran baharu, namun menyatakan yang kedua-dua game first-person ini akan dilancarkan pada tahun fiskal seterusnya, iaitu antara April 2021 hingga Mac 2022.
Alasan yang diberikan atas penundaan ini adalah untuk mendapatkan potensi penuh game-game ini dalam konteks cabaran produksi yang terkesan daripada COVID-19.
Dalam kenyataan yang dikeluarkan di akaun Twitter rasmi Far Cry, mereka mengatakan:
“Walaupun kami tahu yang kamu semua resah untuk mendapatkan Far Cry 6, kami mahu beritahu kamu bahawa kami telah diberi lebih masa untuk membenarkan kami membikin game ini menjadi sesuatu yang kamu terinspirasi untuk main, dalam masa sama memfokuskan kepada kesihatan pasukan kami dalam konteks global yang tidak pernah berlaku sebelum ini.”

Important message from our #FarCry6 team. pic.twitter.com/8YGlmjXS67— Far Cry 6 (@FarCrygame) October 29, 2020